Gerrit van Rooyen: ‘Bees moet meer geld kan maak’\nJY LEES NOU Gerrit van Rooyen: ‘Bees moet meer geld kan maak’\nVerbeter beeskudde terwyl dit goed gaan\nLandbou / Bedrywe / Rubrieke / Gerrit van Zyl\nVan Zyl boer die afgelope 25 jaar met Bonsmaras by Dewetsdorp terwyl hy in Bloemfontein woon, waar hy ’n aluminium-en-glasbesigheid het. Foto’s: Charl van Rooyen.\nSy groot liefde vir die natuur en Bonsmarabeeste is die dryfkrag agter mnr. Gerrit van Zyl se suksesvolle beesboerdery by Dewetsdorp en die praktiese raad wat hy gereeld aan Landbouweekblad se lesers oordra. Hy gesels op sy Suid-Vrystaatse plaas oor drukbeweiding, seleksie en hoe hy dit regkry om rente van 10% en meer op sy boerderybelegging te verdien.\nNaweke sal jy mnr. Gerrit van Zyl op sy vierwielmotorfiets tussen sy Bonsmaras kry. Sy groot liefdes is sy rooi beeste, sy plaas en die natuur. Dié Bloemfonteinse sakeman is egter veel meer as ’n naweekboer.\nVanweë die omvang van sy boerdery op die plaas Struisfontein en die wetenskaplike manier waarop hy sy Hanzyl Bonsmara-stoetery bedryf, deug die beskrywing naweekboer glad nie.\nSy rubrieke in Landbouweekblad het ’n groot aanhang. Daarin skryf hy al jare lank onderhoudend en eerlik oor ’n mengsel van praktiese bestuursriglyne en wetenskaplike boerderybeginsels wat daarop gemik is om volhoubaar te boer.\nNormaalweg verdien ’n boer nie veel meer as 4% rente op sy kapitaaluitleg nie, heelwat minder as die sowat 6% wat hy met ’n belegging by ’n handelsbank kan kry.\nVan Zyl was in dieselfde bootjie, totdat hy hoëdrukbeweiding begin toepas en sy veldbelading en getal beeste verdubbel het. Sodoende verdien hy nou in goeie jare tot 12% rente.\n“Ek werk elke jaar my wins per kilogram en hektaar en my opbrengs op kapitaal uit. Ek verdien tans gemiddeld 10-12% rente, wat jy nie met hoër produksie per dier kan behaal nie, maar met hoër veldbelading mits die veld verbeter is.”\nWater is lewe. Hier is een van die sinkdamme waaruit die waterkrippe op die plaas vol gehou word in ’n hoëdrukbeweiding-stelsel waar groter troppe beeste meer water op meer plekke nodig het.\n’n Koei lek haar maat op Van Zyl se plaas. Omdat sy beeste só gereeld in sy hoëdrukbeweidingstelsel geskuif word, is hulle baie mak.\nKop werk anders\nHy erken sy kop werk anders as menige ander beesboer. “Daar is twee redes. Ek het 20 jaar lank by ’n etiese maatskappy in die korporatiewe wêreld gewerk wat heeltyd aan die voorpunt van navorsing was.\nDie korporatiewe wêreld is ook op wins ingestel. Só ’n maatskappy belê baie geld in sy werknemers sodat hulle kan groei, anders en optimisties dink en die vermoë aanleer om probleme in oplossings te omskep en te verbeter.\n“Daarom is ek vandag nog op groei ingestel en wil ek suksesvol wees en die aarde in ’n beter toestand los as wat ek dit gekry het.” Hy beskryf homself ook as ’n “verskriklik nuuskierige mens” wat lief is om te leer.\nVerder het hy nie die groot vrees vir verandering wat menige boer het nie. Van Zyl het in die Kalahari tussen Hotazel en Van Zylsrus grootgeword waar sy pa, Hans, met vleisbeeste, skape en bokke geboer het.\nEn, nee, die dorp is nie na hulle genoem nie, sê hy laggend. Sy skooldae was aan die Laerskool Seodin op Kuruman en Greykollege in Bloemfontein. Daarna is hy soos alle matriekseuns Weermag toe.\nIn 1984 het hy as tegniese beampte by die Afrikaner-beestelersgenootskap in Bloemfontein begin werk. “Ek wou van kleins af boer. As plaasseun het ek op die sandduine kraaltjies gebou en met verskillende kleure klippe, my ‘beeste’, gespeel.\nToe ek vier jaar oud was, het ek ál ons melkkoeie by die naam geken en geweet hoe lyk elkeen se kalf. As ’n koei by die stal inkom, het ek haar kalf gaan haal.”\nNá vier jaar by die genootskap het Van Zyl hom in die korporatiewe wêreld bevind waar hy as verteenwoordiger by ’n farmaseutiese maatskappy, Astra Zeneca, begin werk het.\nDaar was hy vir 20 jaar en het tot nasionale verkoopsbestuurder gevorder. Intussen het Van Zyl deeltyds begin boer op Struisfontein, wat toe aan sy skoonpa, mnr. Nic Lessing, behoort het.\nLater het Van Zyl die boerdery oorgeneem en nóg plase gekoop. In 2007 het hy sy eie besigheid, Mabitzo Glas en Aluminium, in Bloemfontein begin.\nDit is genoem na sy Tswana-naam Mabitso, wat “name” beteken. Hy is op weekdae by die besigheid en naweke op die plaas. “Só gaan dit al vir 20 jaar aan.\nDeesdae bestuur mnr. Ferdie van Zyl die boerdery wanneer ek nie daar is nie. En, weer eens, nee, ons is nie familie nie!” Baie mense wonder hoe betalend boerdery is.\nVan Zyl sê daar is ’n gejaag na produksie per dier, maar al is ’n beesboer op die toppunt van reproduksie, kry hy minder rente op kapitaal as by ’n bank.\n“Ek kan nie verstaan dat iemand tevrede is dat sy harde werk minder as bankrente werd is nie. Die meeste boere verdien 4% rente op hul boerderykapitaal, 2% minder as met ’n bankbelegging.\nHy betaal dus inderwaarheid 2% in. Dit is onaanvaarbaar.” Drukbeweiding is die antwoord, sê Van Zyl. In 2009 en 2011 het hy die Absa-LNR-eerbewys vir die prestasietoetskudde van die jaar ontvang en in 2011 is hy as Voermol se beesboer van die jaar aangewys.\n“Toe bel die veekundige Peter Milton om my geluk te wens en vra hoe ek op dié reproduksie-prestasies gaan verbeter. In my kudde was die verse se ouderdom met eerste kalf gemiddeld 26 maande, die tussenkalfperiode (TKP) 367 dae, koei-tot-kalf-speenverhouding 51% en dragtigheid 92%.\nDit was inderdaad nie maklik om daarop te verbeter nie.\n“Oor tien jaar sal ons nie langer kommersieel volhoubaar met die huidige stelsel van drakragnorme kan boer nie, want jy kan nie dragtigheid van 92% en speengewig van 260 kg verdubbel en TKP na veel minder as 365 dae verlaag nie.\nMnr. Gerrit van Zyl op sy gelukkigste – met sy vierwiel-veldmotorfiets tussen sy rooi beeste.\nJong bulle word op 14-16 maande in ’n meerbul-paringstelsel gebruik. Die bulle wat die meeste kalwers verwek, word deur DNS-vaderskaptoetse geïdentifiseer en verder in die teelprogram gebruik.\nVroegryp verse word geïdentifiseer deur hulle op 14-16 maande te paar. Dié wat dragtig raak en kalf, moet binne 400 dae met haar tweede kalf dragtig raak.\n“Die enigste is met herlewingslandbou om die grasproduksie en getal weidae drasties te verbeter. Dit word volhoubaar met hoëdrukbeweiding gedoen waarvolgens die beeste nie-selektief wei, meer grasspesies vreet en ’n hoër volume grasinname handhaaf.\nSodoende kan ek méér beeste op dieselfde oppervlakte aanhou. In effek verruil ek dus een swaar speenkalf vir twee ligter kalwers.”\nIn sy ondersoek na hoëdrukbeweiding het hy baie daaroor gelees en mnr. De Wet Coetzee van Lindley besoek wat drukbeweiding toegepas het volgens ’n metode wat as aangepaste beweiding in veelvoudige weikampe beskryf kan word.\nDie Amerikaners noem dit multiple-paddock adaptive grazing.\nSag op die oor\n“Die gedagte van herlewingslandbou het sag op my oor geval en die vlam vir my oplossing aangesteek: Skakel van bewaring oor na herlewing. Dit is maklik om te bewaar en ek kan dit selfs sonder beeste doen.\nDie vraag is egter hoe maak ek geld terwyl ek die aardbodem verbeter. Dít is waaraan ek toe begin werk het.” Herlewingslandbou staan op vyf bene: Grondbedekking. Lewende wortels vir so lank as moontlik.\nGeen chemiese of fisiese versteuring van die grond nie ’n Verskeidenheid plantspesies. Vee in ’n weistelsel om die gras deeglik te benut. Dus probeer Van Zyl om die natuur na te boots.\nIn die Masai Mara-natuurreservaat in Kenia bewei miljoene wildebeeste die savanna intensief en mis op die grond, leeus jaag hulle verder, hulle wei en mis weer. Uiteindelik keer hulle terug na die beginpunt.\n“Met hoëdrukbeweiding aap ons dus die Masai Mara na.” Daar is net soveel of méér lewe in die grond as bo-op die grond. Die oogmerk is dus om die grond gesond te maak. Daardeur neem die koolstof, wat water vashou, toe.\n“ ’n Toename van slegs 1% koolstof verbeter die waterhouvermoë met derduisende liter per hektaar danksy reënwater wat nie langer wegvloei nie.”\nNamate die grond se gesondheid en vrugbaarheid verbeter, neem die grondbewonertjies wat die organiese materiaal verwerk, ook toe. Die indringingstempo versnel verder omdat daar meer plante bogronds is.\nKoolstof in die lug keer deur fotosintese na die grond terug. Omdat daar nou méér gras is, kan die boer méér beeste aanhou.\nHy kan die veldbelading selfs verder verhoog met hoëdrukbeweiding deur kampe vir korter tye nie-selektief te bewei en vir langer tye te laat rus sodat die plantegroei ten volle kan herstel.\nDie uitwerking van droogtes is kleiner danksy die goeie grondbedekking, indringingstempo en waterhouvermoë. “Die hoeveelheid beskikbare weiding moet egter amper daagliks goed dopgehou word sodat aanpassings vinnig gemaak kan word.”\nKies die regte beeste\nVan Zyl sê by ’n kongres is daar menige keer ’n buffet. Die eerste mense skep die lekkerste kos en die laatkommers moet met die res tevrede wees.\nDieselfde gebeur in ’n beesboerdery. Diere met ’n hoë onderhoudsbehoefte trek aan die kortste ent omdat die lekkerbekke die lekkerste gras vreet. Energie wat deur beweiding beskikbaar raak, word eerstens deur die liggaam vir onderhoud en melkproduksie aangewend.\nAs daar iets oor is, gaan dit vir reproduksie. “Ons grootste kwessie is om die regte tipe beeste vir ’n nie-selektiewe hoëdrukweistelsel te teel, want nie alle beeste is daarvoor geskik nie.\nDit is nie ’n kleiner bees nie, maar ’n dier wat maklik vet word danksy ’n laer onderhoudsbehoefte; dus easy fleshing low input. Die volwasse koei weeg nog steeds 450-480 kg, maar die vleis aan die karkas word net anders verpak.\nDit is wat die beesboer wil hê. Vet verskaf energie wat in die winter gebruik kan word as dit moeilik gaan.” Dus het Van Zyl die klem van beeste met ’n hoër onderhoudsbehoefte na ’n laer onderhoudsbehoefte verskuif, met die oogmerk om dit volhoubaar te doen.\nHy het begin deur die verse op 14-16 maande te paar om só die vroegryp diere te identifiseer.\nDie vers wat dragtig raak en kalf, moet binne 400 dae met haar tweede kalf dragtig raak; vandaar die term “twee-plus-drie” (kalf op twee jaar en weer op drie jaar).\nDie diere wat dit regkry en daarna aanhou om gereeld te kalf, is die poel waaruit Van Zyl sy bulle selekteer. Dié jong bulle word op 14-16 maande in ’n meerbul-paringstelsel gebruik.\nDié wat die meeste kalwers verwek, word met DNS-vaderskaptoetse geïdentifiseer en verder in die teelprogram gebruik. Sodoende het Van Zyl die vrugbaarste jong bulle en vroulike diere geïdentifiseer.\nLangs hierdie rotsformasie wat bo die grond uitsteek, het Van Zyl sterk water raak geboor. Die aanwys van die ondergrondse water was danksy ou geologiese kaarte.\nDrukbeweiding word deur middel van skokdrade toegepas. Sonpanele verskaf die krag daarvoor.\nVan Zyl het sy weistelsel verander deur alle kampe met permanente, enkele, elektriese skokdrade in kleiner kampies van 6-8 ha te verdeel. Die krag word deur sonpanele voorsien.\nElke kampie se weidae is individueel uitgewerk teen dubbel die normale drakragnorm. ’n Kampie van 5 ha het byvoorbeeld 120 weidae per hektaar per jaar; dus altesaam 600 weidae.\nDan kan hy tegnies 200 grootvee-eenhede (GVE) vir drie dae in die kampie hou. Waarneming bly egter uiters belangrik. Verskillende faktore is in ag geneem tydens die berekening van die weidae.\n’n Kampie met ’n spruit kan byvoorbeeld swaarder belaai word en ’n kampie met ’n rantjie of ou lande word ligter belaai. ’n Derde van die grond word jaarliks laat rus om reserwes op te bou.\nKlein weidag-aanpassings per individuele kamp word deurgaans gemaak deur ’n Excel-spreiblad met tersaaklike faktore as gids te gebruik.\nVan Zyl het ’n kaart vir elke kamp, elke kamp het ’n senior werker in beheer van die stelsel en elke werker het die kaart op sy selfoon waarop die kampe aangedui word.\nElke kamp het ’n naam en kleur volgens veldtipe, en dit toon watter kampe wanneer bewei of gerus word. Gras word oorbewei wanneer dit weer bewei word voordat dit ten volle herstel het.\nVan Zyl verkies dat die gras weer in die vyfblaarstadium (wanneer grassade vorm) is, waarna die plant 50% van sy voedingswaarde verloor. As dit goed reën, duur dit 45 dae vandat ’n kampie bewei is totdat die beeste weer kan terugkeer.\nIn ander distrikte of as dit minder reën, kan dit langer wees. Die belangrikste is genoegsame rus. Omdat die beeste elke tweede of derde dag van kamp verwissel, kry hulle gereeld vars kos.\nMet deeglike bestuur is daar nie oorbeweiding nie. Volgens Van Zyl is oorbeweiding ’n kwessie van tyd, nie veegetalle nie.Met ander woorde, een bees op 10 ha kan dit oorbewei as hy té lank daar bly, maar tien beeste op 1 ha kan nie die veld oorbewei as hulle nét lank genoeg daar gehou word nie.\n“Sodoende het ek my veld se drakrag verdubbel en my doelwit bereik om méér rente op my kapitaal te verdien deur twee keer méér beeste aan te hou.”\nBeperkings en moontlikhede\nIngevolge die ou, geykte stelsel van veldbelading is ’n hele distrik oor dieselfde kam geskeer. Dewetsdorp se drakrag is byvoorbeeld 1 GVE op 6 ha.\n“Dit het bepaal hoeveel vee ’n plaas kan dra en daarvolgens het ’n boer om ’n banklening aansoek gedoen. As hy meer vee wou aanhou, is gesê hy gaan sy veld oorbewei.\n“Dit was lank ons beperking. Jare lank het almal geglo dit is nie moontlik om die 100 m vinniger as 10 sekondes te hardloop nie, totdat die eerste mens dit reggekry het.\nDit is dieselfde met drakrag. Boere wat hoëdrukbeweiding doen, wys nou wat moontlik is.” Nog ’n natuurlike uitvloeisel was om ná 18 jaar wat hy saam met Mid-Vrystaat Bonsmaras veiling gehou het, dit vanjaar alleen op sy plaas te hou.\nDaarvoor benut Van Zyl ’n bestaande skuur op die plaas waarin hy ’n veilingsring en podium ingerig het vir sy eerste produksieveiling vandeesmaand.\nHy gooi sy boeke oop. In die somer van 2019-’20 het hy 68 kg vleis/ha geproduseer. In 2020-’21 was dit 65 kg/ha, bykans twee keer meer as die 38 kg/ha wat die maksimum teen die ou drakrag van 6 ha/GVE is.\nHy neem ook die grootte van ’n speenkalf in sy boerderystelsel in aanmerking. Vir ’n speenkalf van 260 kg kry hy R40/kg (volgens pryse ten tyde van die onderhoud); dus R10 400.\n’n Speenkalf van 220 kg is egter méér gesog en hy kry R44/kg by voerkrale. Omdat Van Zyl twee keer meer beeste aanhou, speen hy dus twee speenkalwers teenoor die een in die ou stelsel, wat hom R19 360 in die sak bring (2 x 220 kg = 440 kg x R44/kg = R19 360).\n“Ek is gekant teen die gejaag na speenkalfgewig. Deur twee effens ligter speenkalwers te produseer, verdien ek meer geld. Hoekom wil jy dan ’n speenkalf van 280 kg produseer?”\nLBW vra . . . Mnr. Gerrit van Zyl\nWatter tegnologie is onmisbaar in jou boerdery? Genepro, ’n Excel-spreiblad en natuurlik die internet.\nMy vorige baas, mnr. Guni Goolab, het altyd gesê: “Let’s get the difficult things right.”\nOm nie grond te koop toe dit beskikbaar was nie. Wie was jou mentor? My pa is ongelukkig oorlede toe ek begin boer het, maar ek leer baie by mnre. Arthur de Villiers van Vrede en Pikkie Uys van Wakkerstroom.\nWat is jou grootste kwessies? Om ons winters doeltreffend te bestuur en om in die toekoms goeie arbeid te bekom.\n‘Ek is vandag nog op groei ingestel en ek wil suksesvol wees en die aarde in ’n beter toestand los as wat ek dit gekry het.’\n‘Die beste bees om mee te boer’\nBeesskenkel met bier en sampioene


PressReader - Die Burger: 2020-09-26 - ‘Oorwinning was g’n gelukskoot’\n‘Oorwinning was g’n gelukskoot’\nDie Burger - 2020-09-26 - Sake -\nDaardie dag was ’n geskiedkundige dag – dit was immers slegs die derde keer (ook 1899 en 1911) dat die span van Kimberley daarin kon slaag om die Curriebeker te wen. En dit boonop teen die magtige Pretorianers, ’n span wat deur Buurman van Zyl afgerig is. Dit was die flank Peet Smith, wat die oorwinning moontlik gemaak het toe hy laat in die wedstryd ’n strafdoel vir sy span deur die pale gejaag het.\nDie sege is deur sommiges as ’n gelukskoot beskryf, maar die legendariese Springbok-senter Mannetjies Roux, wat Griekwas dié dag aangevoer het, sê dit was beslis nié die geval nie.\nGriekwas was daardie jaar onoorwonne in die Curriebeker-reeks, wat ’n sege oor die Westelike Provinsie (22-18) ingesluit het. Noordwes-Kaap (50-3), Noordoos-Kaap (38-8), Natal (17-14), Grens (15-11) en Oos-Transvaal (43-16) is almal op pad eindstryd toe getroef.\nRoux (81), wat deesdae in Kaapstad woon, sê dit was ’n wonderlike ervaring.\n“Dit was my laaste provinsiale wedstryd en ek was gelukkig om op ’n wennoot af te sluit.\n“Ek dink nie dit was ’n gelukskoot nie, ons het jare saamgespeel en het ’n sterk span oor ’n lang tydperk gebou. Om te wen is altyd lekker. Veral teen Noord-Transvaal, ’n baie sterk span. Maar ons was nie seker van die sege totdat die eindfluitjie geblaas het nie.\n“Ian Kirkpatrick (Griekwas se breier) was ’n baie slim afrigter, hy het dit reggekry om baie uit die ouens te haal.”\nGriekwas het inderdaad in die jare voor 1970 ook ’n goeie peil gehandhaaf. In 1968 het hulle vier van hul sewe Curriebeker-wedstryde gewen en die volgende jaar vier van die ses. Die span van Kimberley het ook in 1969 die besoekende Wallabies met 21-13 geklop.\nJoggie Viljoen (75, Port Elizabeth), die wenspan se skrumskakel in die Curriebeker-eindstryd van 1970, sê toe Smith se skop deur die pale trek, het die hele Kimberley soos een man opgestaan.“Daardie aand het ons gedans, selfs die ouens wat nie kán dans nie.\n“Ons het planne in die lynstane gehad. Jannie van Aswegen (slot) het agter gestaan en dan dink hulle ons gaan op hom gooi. Dan gooi ons vir die kort ouens voor,” sê Viljoen.\nSy skakelmaat, Piet Visagie (77, Potchefstroom), sê: “Daardie oorwinning was teen die verwagtinge in. Noord-Transvaal\nhet nooit gedink ons sal wen nie, ons het hulle verras.”\nDie agtsteman Denys Vorster (81, Bonnievale) sê dit was deel van Kirkpatrick se strategie om die losbal te teiken.\nDie vleuel Buddy Swartz (71, Kaapstad) het daardie dag in sy eerste Curriebeker-wedstryd gespeel en twee drieë gedruk.\n“Ons het nooit gedink dat ons net daar is om getalle vol te maak nie. Ons het nogal baie selfvertroue gehad.\n“Wat ná al die jare lekker is, is dat ek steeds met van daardie ouens kontak het en oor die wedstryd gesels,” sê Swartz.\nGert Scheepers (75), wat naby Kimberley woon en destyds slot was, sê die eindstryd was vir hom ’n spesiale geleentheid omdat hy die voorreg gehad het om teen die Springbok Frik du Preez te speel.\n“Ek sal nie sê ons het gedink ons kan wen nie, maar ons het ’n kans gehad. Ons het net so ’n goeie kans as hulle gestaan.”\nBy die stut Braam Fourie (81, Kuruman-distrik) is daar geen twyfel nie dat Griekwas se beter fiksheid een van die belangrikste redes was waarom hulle gewen het – en Noord-Transvaal se oorgerustheid.\n“Maar Ian Kirkpatrick verdien lof vir die oorwinning. Hy het al die sterk- en swakpunte van ons teenstander geken.”\nWanneer Tos Smith (80, Kimberley), heelagter, oor die eindstryd gesels, is dit duidelik dat hy en sy spanmaats geweet het dit was ’n unieke geleentheid.\n“Ons het destyds geweet dit is ons kans van ’n leeftyd. Ons het baie hard gewerk, en die wil om te wen was daar.”\nVandag is dit ’n halfeeu sedert Griekwas in 1970 die magtige Noord-Transvaal met 11-9 in Kimberley geskok het om die Curriebeker op te raap. Lede van die seëvierende span onthou daardie dag en wat dit vir Griekwa-rugby en vir hulle beteken het, skryf Marnus Kok. Mannetjies Roux, wat die Griekwas in 1970 tot Curriebeker-glorie aangevoer het.


In en om die huis: ARM MAN SE POEDING\nARM MAN SE POEDING\nARM MAN SE POEDING 1 Koppie meel\n1 Gelyk teelepel koeksoda\nMeng meel en suiker en vryf botter in. Klits eier en konfyt saam.\nMeng melk met koeksoda en asyn en voeg by mengsel. Bak vir 1/2 uur by 180º C.\nKook alles saam. Gooi warm oor poeding wanneer uit die oond kom. Bedien warm of afgekoel met vla\nPosted by In en om die Huis at 00:14


Straf God ons? Is natuurrampe dade van God?\nStraf God ons?\n“Hoewel ek jammer voel vir die rampslagoffers, dink ek dat [dit] tembatsoe (goddelike straf) is”, het ’n vername Japannese politikus gesê nadat daardie land in Maart 2011 deur ’n aardbewing van 9,0 op die Richterskaal en ’n tsoenami getref is.\nToe meer as 220 000 mense in Januarie 2010 in die aardbewing in Haïti omgekom het, het ’n bekende TV-evangelis beweer dat dit gebeur het omdat hulle “’n ooreenkoms met die duiwel aangegaan het” en hulle hulle “tot god moes keer”.\n“God wil ons afgestompte en onverskillige gewete wakker skud”, het ’n Katolieke priester gesê toe 79 mense in ’n stormloop in Manila, in die Filippyne, gesterf het. ’n Plaaslike koerant het berig dat “een-en-twintig persent van volwassenes glo dat God sy toorn uitgiet deur middel van grondstortings, tifone en ander rampe” wat die land dikwels tref.\nDIE opvatting dat God rampe veroorsaak om slegte mense te straf, is niks nuuts nie. In 1755, nadat sowat 60- 000 mense gesterf het in ’n aardbewing, ’n vuur en ’n tsoenami in Lissabon, Portugal, het die beroemde filosoof Voltaire gevra: “Was daar meer verdorwenheid in gevalle Lissabon te kry, as in Parys, waar wellustige genietinge gedy?” Ja, miljoene het al gewonder of God natuurrampe gebruik om mense te straf. Trouens, in baie lande word sulke rampe dade van God genoem.\nMet die oog hierop moet ons vra: Gebruik God werklik natuurrampe om mense te straf? Is die menigte rampspoedige gebeure van onlangse tye ’n straf van God?\nIn hulle haas om God te blameer, verwys party na Bybelverslae waarin God vernietiging deur natuurkragte teweeggebring het (Genesis 7:17-22; 18:20; 19:24, 25; Numeri 16:31-35). Maar ’n ondersoek van hierdie Bybelverslae toon dat daar in elke geval drie belangrike faktore is wat daardie gebeure anders maak. Eerstens, mense is vooraf gewaarsku. Tweedens, in teenstelling met vandag se natuurrampe, wat slegte sowel as goeie mense se lewe eis, was vernietiging deur God selektief. Slegs die verstokte goddeloses of diegene wat geweier het om na waarskuwings te luister, is vernietig. Derdens, God het onskuldige mense ’n uitkomkans gegee.—Genesis 7:1, 23; 19:15-17; Numeri 16:23-27.\nDie tallose rampe wat vandag verwoesting in die lewens van miljoene mense saai, lewer geen bewys dat God daarvoor verantwoordelik is nie. Hoe verklaar ’n mens dan die feit dat rampe blykbaar toegeneem het? Hoe kan ons die impak daarvan verminder? En sal rampe ooit iets van die verlede wees? Jy sal die antwoorde in die volgende artikels vind.\nJesus het ’n toename in rampe voorspel. Wat beteken dit vandag vir ons?


Watter oefeninge kan u vinniger laat loop? - Fiksheid - 2022\nTrein met spoed om spoed vir resies te bou.\nDie snelheid van 'n hardloper het baie met genetika te doen, maar om u maksimum potensiaal te bereik, moet u spoedopleiding in u oefensessies insluit. Vir die beste resultate, gebruik 'n mengsel van verskillende soorte oefeninge om u liggaam aan te pas en om verveling te voorkom. Neem een, twee of selfs drie spoed-oefensessies in u weeklikse roetine saam met u oefenlopies.\nBewegings voeg vinnige snelhede by jou oefensessie, en bou die vinnig spiervesels wat help om spoed op te bou. Aan die einde van 'n gereelde oefenlopie met 'n konstante toestand - uitgevoer in 'n konstante tempo in teenstelling met 'n intervalloop - voer u 'n stel van vier tot ses treë aan. Om vinnig te hardloop, hardloop met u topsnelheid vir 'n kort rit - ongeveer 15 tot 20 sekondes, of ongeveer 100 meter. Sit 'n bietjie of 'n bietjie stadiger totdat jy asem haal tussen die treë. 'N Baan is voordelig vir hardlopers wat hul spoed wil verbeter, want dit aktiveer u vinnige spiervesels, wat u nodig het vir 'n sterk skop in 'n wedloop, of u nou 'n milder of 'n marathoner is.\nVolg herhalings, of intervaloefeninge, oefen jou liggaam om vinniger te hardloop deur vinnig te hardloop vir kort tussenposes. Intervalle kan wissel van 100 meter tot 'n kilometer. Hoe langer die afstand is waarvoor u oefen, hoe langer moet u intervalle wees. Tipiese intervaloefeninge sluit in 12 stelle herhalings van 400 meter, agt stelle herhalings van 800 meter en vier stelle herhalings van 1 myl. Volgens CoolRunning.com is die herhaling van 400 meter die beste vir kort wedlope van 5 kilometer of minder, terwyl 800 meter herhalings ideaal is vir 10K-jaers. Myl herhalings is geskik vir hardlopers wat oefen vir die 10K tot die marathonafstand. CoolRunning.com verduidelik dat u u herhalings vinniger kan laat loop - dit wil sê in u resiespoed - om 'n gevoel te kry vir u snelheid, of vinniger as u ritempo. Vinnige herhalings kan ongeveer 10 sekondes per myl vinniger as u 5K-ren tempo gedoen word. Neem 'n blaaskans en loop of draf om asem te haal. CoolRunning.com beveel aan dat u 30 sekondes tot drie minute rus tussen herhalings. U moet voel dat u genoeg is om die volgende herhaling op dieselfde spoed te voltooi.\nDie tempo-hardloop is 'n volgehoue hardloop vinniger as wat u normale oefenlopies het. Dit maak dat u liggaam vinnig loop oor 'n lang tydperk. Dit maak dit veral belangrik vir langafstandlopers soos halfmarathon- en marathonlopers. Volgens Runner's World is tempo-lopies "die belangrikste oefening wat u kan doen om u spoed vir enige wedrenafstand te verbeter." Begin u tempo met 'n maklike opwarming van 15 minute om stadig te hardloop. Hardloop dan vir 20 minute teen 'n uitdagende, maar hanteerbare tempo. Hierdie tempo moet 30 tot 40 sekondes per myl stadiger wees as u tempo van 5K, of 15 tot 20 sekondes stadiger as u snelheid van 10K. Voltooi u oefensessie met 'n afkoel van maklik 15 minute om af te hardloop.\nFartlek is 'n Sweedse woord vir spoedspel. Hierdie oefensessies kombineer 'n bestendige toestand met 'n vinniger hardloop. Fartlek-lopies is gewoonlik minder gestruktureerd as ander spoedoefeninge. Kies 'n landmerk na 'n oefensessie van vyf minute en hardloop hard totdat u dit bereik. Draf dan maklik totdat jy herstel. Herhaal dit so lank as wat u wil, en wissel die lengte van u snelheid in die loop van die oefensessie af. Fartlek-lopies kan aangepas word om by u oefendoel te pas. 5K- en 10K-hardlopers sal baat by kort snelheidsnelheid, terwyl tien-kilometer en langafstandlopers vinniger gedeeltes van 'n kilometer of langer moet insluit. Maar volgens Runner's World sal alle hardlopers voordeel trek uit kort- en langspoedkomponente, dus is dit die beste om albei by u fartlek in te sluit.\nKyk die video: Fluid359 Kontrolle über Zellen (Julie 2022).\nCopyright 2022 \_ Watter oefeninge kan u vinniger laat loop?...


Begroting: Só word jou sak geraak - Jou Geld | Solidariteit WêreldJou Geld | Solidariteit Wêreld\nTuis › Artikels › Begroting: Só word jou sak geraak\nDie nasionale begroting is onlangs bekend gemaak en só gaan dit jou sak raak.\nPersoonlike inkomstebelasting en BTW\nBelastingkerwe en -kortings word met meer as die inflasiekoers aangepas. Dit beteken dat diegene wat 'n jaarlikse verhoging in hul salaris kry nie noodwendig in 'n nuwe belastingkerf gaan val en dus meer van hul salaris aan belasting moet betaal nie. Die belastingdrempel is ook verhoog, wat beteken slegs mense wat meer as dié drempel per jaar verdien, word vir persoonlike belasting aangeslaan. Belasting op toegevoegde waarde (BTW) bly ook onveranderd.\nDie sogenaamde ekspat-belasting tree op 1 Maart in werking en behels dat Suid-Afrikaners wat oorsee werk voortaan belas word vir die verskil tussen die inkomstebelasting wat hulle daar betaal en wat hulle plaaslik sou betaal het. Die eerste R1.25 miljoen per jaar wat oorsee verdien word, sal belastingvry wees.\nSpesifieke aksynsbelasting op alkoholiese drankies en tabakprodukte, sogenaamde sondeblasting, sal met tussen 4.4% en 7.5% verhoog:\nBier verhoog met 8c per 340 ml blikkie\nOngefortifiseerde wyn verhoog met 14c per 750 ml bottel\nGefortifiseerde wyn verhoog met 23c per 750 ml bottel\nVonkelwyn verhoog met 61c per 750 ml bottel\nAppelbier en alkoholiese vrugtedrankies verhoog met 8c per 340 ml blikkie\nSpiritualieë verhoog met R2,89 per 750 ml bottel\nSigarette verhoog met 74c per pakkie van 20\nSigarettabak verhoog met 82c per 50g\nPyptabak verhoog met 40c per 25g\nSigare verhoog met R6,73 per 23\nHeffings op brandstof styg altesaam met 25c per liter. Die algemene brandstofheffing styg vanaf 1 April 2020 met 16c per liter en die padongeluksfondsheffing met 9c per liter. Ná die stygings sal die algemene brandstofheffing R3.70 per liter brandstof en R3.55 per liter diesel wees. Die padongeluksfondsheffing sal R2.07 per liter vir beide petrol en diesel wees.\nSuikerbelasting bly onveranderd op 2.21c per gram per 100 ml koeldrank. Suikerbelasting het in April 2018 van krag geword. Die basiese vrystelling beteken dat die eerste 4 gram suiker per 100 ml koeldrank belastingvry is.\nHeffing op plastieksakke en belasting op gloeilampe\nDie heffing op plastieksakke styg beduidend vanaf 1 April van 12c tot 25c per sak. Die heffing op gewone gloeilampe word met R2 tot R10 verhoog terwyl energiebesparende gloeilampe nie ekstra belas word nie.\nBelasting op motors\nKoolstofbelasting gaan vanjaar met 5,6% verhoog word van R120 per ton koolsuurgas tot R127 per ton. Die belasting op die kweekhuisgasvrystellings van voertuie word tot R120 per gram koolsuurgas verhoog vir passasiersmotors en tot R160 vir dubbelkajuitvoertuie.


Wat as daar nie virtuele vriende was nie? – Dr. Christa van Staden\nWat as daar nie virtuele vriende was nie?\nGepubliseer op 2020-08-21 2020-08-21 by Dr Christa van Staden\nHierdie een vorm ook deel van die Wat As? bloguitdaging van Woordnoot. Dag 2.\nWat as daar nie WhatsApp groepe was nie? Dan het ek nie nou gesien hoe my blogvriendinne se oë rek oor wat ek volgende gaan skryf nie. Ek wou daaroor skryf. Regtig. Ek wou. Want dan het ek nog salig onder ‘n wanindruk verkeer. Maar, dan het ek ook die afgelope maand se lief gemis. Die herstelproses misgeloop. Hoe arm sou ek nie gewees het nie?\nWat as Una my nie genooi het om by die towerinne, wat ook as die Goue Vroue bekend staan, aan te sluit nie? Die tweede naam is vir ons WhatsApp groep. Daar gesels ons met mekaar op die voornaam. Towerinne is ons skywersgroepnaam as ons saam skryf en in die blogwêreld kuier. Daar gebruik sommige van ons skuilname as ons skryf. Die naam is deur Positief voorgestel en eenparig aanvaar. Elkeen van ons het, volgens haar, iets gouds aan ons. (Ek moet myne nog net gaan soek …). Hoop dit is nie klatergoud nie … Ierdergeval, as ek nie deel van die towerinne geword het nie, het ek nie ‘n enkele verbeeldingsvlug op my blog geskryf nie. Hoe arm sou ek nie gewees het nie?\nWat as ek nie aan die blogvervolgverhale saam met Una, Toortsie, Seegogga, Woordnoot, Sunelle, Appeltjie, Aalsie, Virgo, Scrapy, Bondels en nog ‘n paar vrouens geskryf het nie? Dan het ek ook nie hulle wonderlike verbeeldingsvlugte gelees nie. Maar, my oook nie verlustig in die kommentaar wat op myne volg nie. Ook nie vir Welgevonden op Rebusfontein gehad nie. Hoe arm sou ek nie gewees het nie?\nWat as Rebusfontein nie skielik bedreig was nie? Dan het hy waarskynlik ‘n stadige dood gesterf. Want ons het al minder vervolgverhale geskryf wat daar afspeel. Dan was daar ook nie soveel bloguitdagings soos wat op die oomblik aan die gang is nie. Hoe arm sou ek nie gewees het nie.\nWat as ek geloop het toe ek wou? Dan sou ek nie nou deel van die Goue Vroue gewees het nie. Ek sou dalk ook soos oningeligtes gedink het dat die groep dames wraggies baie van hulleself dink. Heeltemal te veel. Klatergoud. Omdat ek hulle nie regtig geken het nie. Dan sou ek soveel armer gewees het.\nWat as ek nie ‘n tweede groep gestig het waar ons oor die probleem kon praat nie? Dan het die oorspronklike groep dalk net ‘n stadige dood gesterf. Omdat almal op eiers moes loop as hulle nie uitgegooi wou word nie. So kon ons gemaklik teruggaan na die ander groep. Dan het ek ook nie geweet wie my warm vriendinne is nie. Hoe arm sou ek nie dan gewees het nie.\nWat as Appeltjie en Aalsie so groot geskrik het soos ek. En sommer dadelik die hasepad gekies het. Sou ek nie hulle verbeeldingsvlugte kon lees nie. Want hulle sou dalk sommer uit die blogwêreld ook pad gegee het. Soms wen mens vriende, soms verloor jy kennisse. Vriende wil ek nie verloor nie. Hoe arm sou ek nie dan gewees het nie.\nWat as ek nie deel van die Goue Vroue WhatsApp-groep was nie? Dit sē soveel meer as die vorige naam. Dan het ek nie nou opgewonde gestres oor die volgende bloguitdaging nie … Want ek sou nie daarvan geweet het nie. Ek is goed vir ‘n ses geslaan. Gaan die keer moet uithaal en wys, op plekke gaan soek waar ek nog nie baie gaan krap het nie … om deel te kan neem. Maar, is dit nie waaroor die lewe gaan nie? Om myself te oortuig dat dit wel tussen my ore kan gebeur … Dankie daarvoor …\nFoto: Foto van ‘n ruiker wat vriendin op my verjaarsdag gebring het. Wens ek het die foto Maandag al geneem, maar die blomme is steeds pragtig.\nTagged Afrikaans,, Bloguitdagings, Kazakhstan, Qazaqstan\nVorige bydrae Coffee Boom Dostyk Plaza Almaty\nVolgende bydrae Wat as ons ‘n ander woonstel gekies het …\n10 gedagtes oor “Wat as daar nie virtuele vriende was nie?”\n2020-08-21 om 12:30 nm\nJoe. Diepppp en waar. ❤\n2020-08-21 om 12:34 nm\nDankie vriendin. Dit is lekker om jou as vriendin en blogvriendin te hê.\n2020-08-21 om 12:51 nm\nChrista, dit val soos goue klanke op my twee gepunte ore.;-)\n2020-08-21 om 1:02 nm\nDankie, ek waardeer dit vriendin.\n2020-08-21 om 1:05 nm\nAs julle weer uiteet, vra vir ‘n KWAK ( Belgiese bier vir mans) en ‘n KRIEK (Belgiese bier vir vrouens).\nEk sal vra, hulle het al die name op die spyskaarte.\n2020-08-21 om 1:22 nm\nEk is so bly jy noem Aalsie en Appeltjie se vasbyt hier, dankie julle twee dat julle so moedig by ons bly staan het. En help trane afdroog het en pleisters aangegee het.🌹🌹\n2020-08-21 om 1:34 nm\nEk stem saam, Una, ek sou hartsmense misgeloop het.\n2020-08-21 om 8:42 nm\nDie Goue vroue is regtige mense met wie regtige vriendskappe gesluit is, al het ons mekaar in die regtige lewe nog nie ontmoet nie. Ek is dankbaar vir elkeen van julle\n2020-08-21 om 8:48 nm\nEk ook, Positief, sommer baie. Maak my lewe ryker.\n66 070 hits\nSluit aan by 109 ander intekenaars\nAkademies begaafdekind.com Bloguitdagings Boekresensies Joernaal Juffrou Reisjoernaal Resensies Tegnologie Thermomix\nWees gewaarsku: Vryburg Noordwes = Wilde Weste 2021-02-25\nLitNet Akademies se adviesraad 2021-02-23\nFoto-storie #1 2021-02-22\nBoekresensie: James en die reuse perske 2021-02-22\nInternasionale moedertaaldag – 21 Februarie ‘21 2021-02-22\nSal ek reis om ‘n referaat by ‘n kongres te lewer? 2021-02-21\nEn toe kap ek om … 2021-02-20\nVerwelkom nuwe inwoner op Rebusfontein 2021-02-19\nBoekresensie: Donker drif 2021-02-19\nMy iPad luister in … 2021-02-18\nAfrikaans, Almaty Bloguitdagings expat familie Goue Vroue Kazakhstan kosmaak Miniatuur Schnauzers Oskemen Persoonlik Qazaqstan Rebusfontein Reisjoernaal reisjoernaalcvs resepte restaurante Selfrefleksie Suid-Afrika Tegnologie Thermomix toeps towerinne ust'-Kamenogorsk\nBoekresensie: James en die reuse perske\nBoekresensie: Die seerowers en die spookskip\nBoekresensies deur ywerige lesers


Sausage Gun - Boilie Table - Sausage Table - Boilie\nTuisgemaakte Boilies Deel 2.\nDie rol, kook en droog van Boilies\nBoilies word gemaak van ‘n basis mengsel, eiers, geursel, olie, kleursel en versoeter. Om boilies te maak is eintlik baie maklik, en daar is ook verskeie gerei op die mark vandag om hierdie proses te vergemaklik vir die hengelaar. Die gebruik van die Gardner worsmaker (Sausage Gun), Gardner worstafel (Sausage Table), en die Gardner boilieroltafel (Rollaball Boilie Table) is alles middels wat die hengelaar kan gebruik om die maak van boilies te vergemaklik. Die boilieroltafel spaar die hengelaar baie tyd en moeite, maar is nie noodsaaklik nie.\nBo en behalwe jou gerei soos die roltafel en worsmaker is daar ‘n paar ander items wat jy gaan benodig, eerstens is ‘n groot skoon oppervlak of tafel baie belangrik. Die volgende toebehore wat jy gaan benodig is ‘n klitser, ‘n vurk, twee groot mengbakke, kombuis skaal, metaal siwwe, ‘n inspuiting vir die afmeet van die vloeibare geursels, ‘n diep kastrol vir die kook en ‘n droograk waarop die boilies gaan uitdroog.\nDie meng van die bestandele\nWanneer die droë bestandele saam gemeng word, word die basis mengsel in ‘n bak gegooi en dan word die aanlokkers, versoeters en sout by gemeng tot alles goed deur gemeng is. In die tweede mengbak word al die nat bestandele, die eiers en die vloeibare geursels saam gemeng. Onthou om altyd die droë bestandele met die droë bestandele te meng, en die nat bestandele alles saam te meng voor die twee bymekaar gevoeg word.\n‘n Spuitnaald word gebruik om die geursels mee af te meet, dit is belangrik om by die aanbevele hoeveelhede te hou, die reuk is daar, al kan jy dit nie self ruik nie, te veel gemiese stowwe sal die vis eerder wegwys as om hulle aan te lok.\nDie droë bestandele word lepel vir lepel by die nat bestandele gevoeg en baie stadig met ‘n handklitser of vurk geroer. Wanneer ‘n elektriese klitser gebruik word, moet dit op die laagste spoed moontlik gestel wees sodat die bestandele nie oral rond spat nie.\nWanneer al die bestandele saam gemeng is en dit ‘n deeg begin vorm, dan word dit uit die bak gehaal en met die hande geknie. Die mengsel moet nie te hard of dan te sag wees nie, hoe meer boilies jy self maak, hoe vinniger sal jy leer hoe stewig dit moet wees. Maak ‘n klein bolletjie met ‘n stukkie deeg en kyk dat dit goed bind en nie verbrokkel nie, en maak seker die mengsel klou nie aan alles vas nie en knie maklik.\nDie maak van die Boilies\nMet die goed gekniede deeg gaan daar nou worse gemaak word vir die roltafel (Boilie Table). Die worsroltafel (Sausage Table) of nog beter, die worsmaker (Sausage Gun) kan hiervoor gebruik word. Vir die worsmaker moet die deeg in ‘n groot wors gerol word wat dan binne in die worsmaker gesit word. Die deeg word bo-oor die onderste gedeelte van die boilie roltafel in lengtes uitgedruk.\nWanneer ‘n worsroltafel gebruik word kan daar twee diktes worse gerol en gesny word. Die worsroltafel werk goed vir stywe en slap mengsels en dit werk baie maklik. ‘n Stuk deeg word in ‘n ronde bal gerol en dan word die roltafel met ‘n vorentoe en agtertoe beweging oor die bal gerol om ‘n wors te maak. Na die verlangde lengtes verkry is deur dit met die kant van die tafel te sny, word dit in die rolfafel geplaas.\nPlaas twee tot vier worse op die tafel se basis. Druk die boonste gedeelte baie ferm oor die worse en rol die boonste gedeelte dan ‘n paar keer oor die worse om die boilies te vorm. Wanneer olie in die mengsel gesit word vergemaklik dit die rol proses. Gebruik so 5 ml per elke 2 eiers wat in die mengsel gesit word. Die boilies kan natuurlik ook met die hand gerol word maar dit verg baie tyd en baie geduld.\nDie kook van die boilies\nDie water word nou in die diep kastrol gekook en ‘n paar boilies op ‘n slag word in die sif in die water gekook. Moenie te veel boilies in die water op een slag plaas nie, dit sal die water vinnig laat afkoel. Die boilies word vir ongeveer 45 tot 60 sekondes gekook, afhangende van die grootte van die boilies. Groter boilies moet langer gekook word as kleintjies en hoe langer dit kook, hoe harder sal dit word.\nDie boilies word op ‘n stuk lap geplaas nadat dit gekook het sodat al die oortollige water geabsorbeer kan word en dan word dit op ‘n droog rak geplaas. Die boilies moet verkieslik vir so 12 tot 48 uur op die droograk gelos word sodat dit behoorlik kan uitdroog. As die boilies te nat gebêre word sal hulle begin mif. Gebruik ‘n preserveer middel as dit nie gevries gaan word sodat dit nie mif nie.\nAs dit voorkom asof die boilies te veel reuk verloor het tydens die kook proses, kan daar geursel by gevoeg word nadat die boilies behoorlik droog is. Gooi die boilies in ‘n plastiek sak en gooi dan die geursel daarby, dit sak word ‘n bietjie opgeblaas, goed toe geknoop en dan goed geskud sodat al die boilies eweredig bedek is. Probeer soveel as moontlik lug uit die sakkie te kry waarin die boilies gevries gaan word. Die geur sal ook deur die boilies geabsorbeer word wanneer dit gevries word.\nBoilie Rol Tafels is beskikbaar by hierdie skakel.\nWors makers en wors tafels is te kry by die skakel.\nToerusting om die Boilies te droog is hier beskikbaar.


Die menorah - Francois Malan - www.bybelkennis.co.za\nby Mitch Kalp · 15/05/2019\nWat stel die Menorah voor in die Bybel?\nMenorah is die Hebreeuse woord vir ‘kandelaar.’ Dit is die goue kandelaar met ses arms wat uit die middelste stam spruit, drie aan elke kant, elkeen met een van die sewe lampies op die arms. Dit het gestaan in Israel se tabernakel en later in die tempel. Dit moes voortdurend brand sodat daar gereeld lig kan wees in die heilige deel van die tent van ontmoeting. Salomo se tempel het vyf menorahs in die heiligdom gehad (1 Konings 7:49). Soos die tafel met die toonbrode en die ark was die menorah die teken van die teenwoordigheid van die Here. Daarom is dit gemaak van suiwer goud. Die patroon van die menorah is ’n beeld van ’n groeiende boom met takke, die tak van ’n amandelboom soos in Jeremia 1:11-12 as teken dat die Here gereed staan om te doen wat Hy gesê het. Die Hebreeuse woord vir ‘gereed staan’ (sjokēd) klink soos die Hebreeuse woord vir amandelboom (sjakēd).\nTydens Israel se uittog uit Egipte het die Here Aäron en sy nageslag as priesters uitgekies uit die twaalf stamme deur sy kierie oornag te laat bot met blare en ryp amandels (Numeri 17:1-10).\nDie heilige deel is voor die voorhangsel wat die allerheiligste afgeskort het van die heilige. Terwyl die heilige altyd verlig moet wees, is dit altyd donker in die allerheiligste, waar die Here self as die Lig teenwoordig is (Eksodus 25:31-40; Levitikus 24:2-4). Die lig in die heilige was ’n teken dat God in die allerheiligste teenwoordig is by die ark, waar die volk nie toegelaat was om in te kom of in te kyk nie.\nIn die tyd ná die tempel weer opgebou is, ná die ballingskap, is die menorah op die Joodse Chanukka-fees, dit is die Tempelinwydingfees, aangesteek, elke dag een lamp meer, as herinnering aan die vernuwing of herinwyding van die tempel (Johannes 10:22).\nDie lig van die kandelaar as herinnering aan die ontwakende amandelboom wat eerste van die bome begin blom, getuig dat die Here teenwoordig is en aktief is onder sy volk. Die herhalende blomkelke met blomknoppe (Eks 25:33) stel die amandelboom voor wat besig is om in blomme uit te bars uit sy knoppe. Die vuur en die lig van die sewe lampe herinner die volk daaraan dat die Here in helder lig kom. So getuig die tafel met die toonbrode waarop die lig van die kandelaar val van God se mildadige teenwoordigheid. Die ark is die getuienis van God se teenwoordigheid, en die kandelaar sê dat Hy ewig waaksaam is oor sy volk en oor sy skepping (Ps 121:4: Kyk, die Beskermer van Israel sluimer nie in nie en Hy slaap nie).\nToe Jesus gekom het, het Hy die plek van die tempel ingeneem (Johannes 2:19-22). Hy is nou die tempel waardeur ons na God toe kan gaan deur sy offerdood aan die kruis vir ons sonde, en sy opstanding wat die dood oorwin en vir ons ’n deur word na die ewige lewe. In Johannes 8:12 sê Jesus: ‘Ek is die lig vir die wêreld. Wie My volg, sal beslis nie in duisternis leef nie, maar sal die lig vir die lewe hê.’ In Johannes 14:15-17 stuur Hy die Heilige Gees om ewig in ons te kom bly; en in Johannes 14:23 sê Hy: As iemand My liefhet, sal hy ter harte neem wat Ek sê, en my Vader sal hom liefhê en Ons sal na hom toe kom en by hom woon.’\nLaaste 30 Dae: 22,317\nLaaste 365 Dae: 241,010


Wenke om jou kind te leer om beter met hul geld te werk | Huisgenoot\nDigitale Span op Desember 28, 2016 Deel\nFoto ter illustrasie: PixabayOns erf meer as net ons groot ore of temperament van ons ouers; in die meeste gevalle leer ons ook hul slegte geldgewoontes aan en dra dit lewenslank met ons saam.\n’n Studie van ekonomiese gedragspatrone bevestig die manier waarop ons met geld werk, is meestal in ons kinderjare aangeleer en gewoonlik onbewustelik. Ons leer dit dus deur na ons ouers te kyk.\nOngelukkig is daar op skoolvlak min fokus oor hoe om met geld te werk. Gevolglik val jy terug op jou aangeleerde finansiële gewoontes wanneer jy die dag jou eerste salaristjek ontvang.\nHier is ’n paar idees om jou kind te leer om beter met hul geld te werk:\n1. Geld vir niks\nAs ons kinders alles op ’n skinkbord ontvang, sal hulle as volwassenes meer vatbaar wees vir die bemarkingsbeloftes van kredietkaarte en winkelkaarte se skynbaar kostelose skuld.\nStel ’n lys op van takies wat kinders kan verrig om geld te verdien, met ’n waarde gekoppel aan elk. Die geld wat hierdie takies inbring, kan jou kinders se sakgeld vervang of aanvul. Sit die lys van takies op die yskas en laat die kinders toe om hul name langs die take in te vul.\n2. Stel ’n begroting op\nDit is sekerlik een van die belangrikste geldlesse wat jy jou kind kan leer. Nooi jou kind om by te sit wanneer jy jou begroting beplan en verwys terug na jou begroting wanneer jy geld uitgee.\nSit dan saam met jou kind en beplan hul begroting, met moontlike kategorieë vir maandelikse of gereelde uitgawes, spaar en skenkings.\n3. Leer om te deel\nSoms, as onverwagte nadraai van die eerste twee stappe, kan ’n kind te geheg raak aan sy of haar geld. Dit is immers lekker om te sien hoe jou spaarvarkie vol word en dit raak moeilik om jou grassnygeld weer uit te gee of om enigiets wat jy met jou swaar verdiende geld gekoop het, met jou vriende te deel.\nOorweeg die tradisionele reël wat ons in finansiële beplanning vir kinders gebruik: Spaar 50 persent, bestee 40 persent en gee 10 persent aan behoeftige sake of jou kerk. Jy kan doelwitte aan jou spaargeld verbind – soos daardie Xbox wat jou seun soek – en jy kan met jou kind gesels oor hoe hul skenking van 10 persent ’n verskil in iemand se lewe gaan maak.\n4. Nie alle verantwoordelikhede moet ’n geldwaarde hê nie\nDit is belangrik om kinders verantwoordelikheid te leer as teenwig vir die gevaar dat alles later om geld draai. Sekere take, soos om hul bed op te maak of klere weg te pak, kan verpligtend wees, wat verhoed dat jou kinders ’n beloning vir elke werkie of opoffering verwag.\nOm seker te maak dat hierdie lewensles gaan werk, moet jy jou verwagtings met jou kinders bespreek. Verduidelik waarom dit belangrik is dat hulle sekere take sonder klagtes of verwagtings verrig en hoe julle op die lange duur daarby kan baat vind.\n5. Nee beteken nee\nJa, dis maklik om hierdie voorskrif te gee, maar ek is nie in die kamer wanneer jou kind stilstuipe of ’n woedeuitbarsting kry nie.\nIn ons navorsing oor finansiële gedragspatrone het ons gevind ons swak geldbesluite as volwassenes het dikwels hul oorsprong in die feit dat ons as kinders nie duidelike grense gehad het nie. Die kind wat nie gespaar het vir sy 10 persent-bydrae vir sy Xbox nie, is later die volwassene wat ’n stel gholfstokke op sy kredietkaart koop en op 35 nog nie ’n spaarfonds opgebou het nie.\nStel duidelike grense, deel jou verwagtings met jou kinders, leer hulle beplan en verantwoordelik bestee en beloon hulle vir harde werk en hulle sal die vrugte pluk as geldslim en onafhanklike volwassenes.\nDeur: Wouter Fourie – 2015/16 FPI finansiële beplanner van die jaar.\nWouter Fourie (CFP) is ’n finansiële beplanner met twee dekades se ervaring en nagraadse kwalifikasies in belasting, boedelbeplanning, beleggings en finansiële beplanning. Hy is direkteur van Ascor Independent Wealth Managers, wat aangewys is as die Top Onafhanklike Finansiële Beplanningsfirma vir 2016 en self is hy verkies as 2015/16 FPI Finansiële Beplanner van die Jaar en gevolglik ook as direkteur van die Instituut vir Finansiële Beplanning (FPI).\nOuers verloor toesig oor kinders ná wrede poetse\nVorige storieBejaarde Pta-paartjie aangeval, man vermoor tydens huisinbraak\tVolgende storieJong pa maak hart oop oor die uitdagings van vroeggeboorte en (bors)voeding


Tawwe stryd lê voor vir Ramaphosa as President van die ANC - Die Kwêvoël\nTawwe stryd lê voor vir Ramaphosa as President van die ANC\nDecember 19, 2017 December 22, 2017 kwevoel\nCyril Ramaphosa het wel die stryd gewen om die ANC verder te lei maar die samestelling van die party se top ses sal die ergste uitdaging aan sy leierskap tot dusver stel.\nHierdie ses top poste in die ANC is gelykop verdeel tussen sy ondersteuners en die van sy opposisie teenstander, Nkosazana Dlamini Zuma.\nRamaphosa het die stryd om leierskap van die ANC met 179 stemme gewen met twee van sy ondersteuners, die voormalige sekretaris generaal van die ANC, Gwede Mantashe en die ANC se Gauteng voorsitter Paul Mashatile, wat onderskeidelik as Nasionale voorsitter en Tesourie-generaal verkies is.\nDie allerbelangrikste sekretariaat, die van Hoof uitvoerende en adjunk wat in Luthuli House gesetel is kom uit die faksie van Ace Magashule en Jessie Duarte, met Mpumalanga se omstrede Premier, David Mabuza, wat sedert 2009 hierdie rol vervul en by verskeie omstrede ondersoeke betrokke was.\nVolgens politieke kenners is Magashule en David Mabuza die twee mees korrupte politici in die land.\nMabuza het sy posisie met die grootste meerderheid van al die ander kandidate gewen. Hy word beskryf as ‘n glibberige, ambisieuse man met toekomstige drome vir Presidentskap wat tot die uiterste sal gaan om sy eie planne te laat slaag.\nTerwyl Ramaphosa se oorwinning teoreties die weg baan dat hy Suid-Afrika se volgende president sal wees indien die ANC die 2019 referendum by die stembus wen, is hy steeds getaak on die verbrokkelde party wat hy van Zuma geërf het, te herenig te midde van ‘n tanende ekonomie en afgraderings deur internasionale krediet-graderings agentskappe.\n← BIG FIX Festive Deals\nNuus van oraloor →


Die beste programme 2019 – Deel 10\nWerk u daagliks in dieselfde kantoor met dieselfde teksmodules? Dan is PhraseExpress ‘n oplossing vir Windows en macOS wat u werk makliker kan maak. Die ontwikkelaars van die Duitse Bartels Media GmbH het hierdie week ‘n goeie opdatering vir die sagteware gepubliseer. Die teksmodulebestuur is dus beskikbaar vir die rekenaar in weergawe 14 en vir die Mac in weergawe 3. Daar is ook weergawes vir iOS en Android.\nMet die program kan u frases wat u gereeld gebruik in enige toepassing plaas. Die papierwerk is dus baie vinniger met die hand. Óf die blokke word in ‘n teks geïntegreer via ‘n sleutelkombinasie of via ‘n outotext-afkorting. Boonop sorg KI in die vorm van die ‘DeepL’-vertaaldiens dat PhraseExpress die blokke in nege tale kan vertaal.\nDie nuwe opdatering vir PC en Mac bring DeepL visuele makro-plekhouers vir beter leesbaarheid en ‘n nuwe outomatisering (‘Macro Reader’). Die bewegings met die muis sowel as toetsaanslagen word deur die blokfluit opgeneem en op aanvraag outomaties gedoen. Boonop vervang die ontwikkelaars die handmatige invoer van kodelyne deur ‘n visuele programmering. Hiermee kan u, onder andere, teksblokke wissel, sodat die korrespondensie ‘n bietjie meer gevarieerd is. Eksterne data kan nou ook in die tekssjablone ingevoer word.\ntuis gebruikers ontvang gratis PhraseExpress met beperkte funksionaliteit. Dit kan hier afgelaai word\nDie volledige weergawe Daar is drie weergawes vir Windows en Mac: die standaarduitgawe vir 49,95 euro, die “Pro Edition” vir 99,95 euro en die “Enterprise Edition” vir 189 euro\naflaai vir IOS en Android.\n‘N Belastingrekenmeester is duur, veral vir studente en leerlinge of laer verdieners. Steuerbot wil die belastingopgawe – wat einde Julie sonder belastingkonsultante gedoen moet word – vereenvoudig. Die skeppers vertrou op ‘n AI, wat dien as ‘n geselsvennoot om alle belastingverwante vrae te beantwoord.\nPrakties: die data van die vorige jaar kan oorgeneem word wanneer u dit betree. Datasekuriteit is gebaseer op die DSVGO-regulasies. ‘N Regstreekse sakrekenaar wys tydens die invoer watter vergoeding uitkom.\nMet behulp van die antwoorde op die vraelys en ander wenke word die belastingopgawes dan deur die sagteware gegenereer en via die program na die belastingkantoor gestuur. Belastingbod ondersteun belastingopgawes vanaf 2017. Die aansoek is nie geskik vir die bepaling van inkomste uit selfwerksaamheid of vryskutwerk nie. Dieselfde geld inkomste uit huur of verhuring.\nDie operateurs het ook die belastingrekening van stapel gestuur omdat ongeveer 12 miljoen mense volgens studies weier om hul belastingopgawes elke jaar in te dien uit vrees vir die frustrasie van die vorm. Volgens berekeninge is elke Duitser geregtig op ‘n gemiddelde belastingterugbetaling van 935 euro per jaar.\nTerloops, Steuerbot is deel van smartsteuer sedert September 2018, ‘n maatskappy van die Duitse Haufe Group (‘Lexware’), wat beskou word as die markleier in die belastingopgawes aanlyn.\naflaai vir Android en iOS.\nDie kastele van Boergondië\nDie nuwe speletjie-app van Ravensburger en die ontwikkelaar smithy digidiced is die digitale aanpassing van die bekende bordspel. Die ontwikkelaars vra vir ‘n premieprys, maar wag heeltemal op aankope in die app. Die strategie klassieke is nou gebaseer op die oorspronklike. ‘N Tutoriaal verduidelik al die spelmeganika wat u moet begin. Dan kan u teen die AI meeding of die plaaslike multispeler saam met vriende begin. Vir reënerige aande of naweke is ‘n intelligente tydeteater met verslawendheid.\nprys: 9.99 elk vir Android en iOS.\nGeen nuwe app natuurlik nie. Maar het u geweet dat die chat-app van Zuckerberg ‘n geheime nagmodus het? Alhoewel donker mode al hoe gewilder word, het Facebook dit nog nie amptelik in die app ontsluit nie. Maar met ‘n klein oplossing kan u dit steeds aktiveer.\nOns demonstreer dit kortliks met behulp van die voorbeeld van die iOS-app:\nMaak ‘n chat oop in ‘n boodskapper, stuur die maan-emoji (🌙) na ‘n kontakpersoon (of na jouself). Klik dan op die emosiekone wat u so pas gestuur het. ‘N Pop-up lig jou in dat jy die geheime nagmodus gevind het. Klik dan op “Probeer dit in Instellings”. Aktiveer dan die nuut vertoonde menu-item “Night Mode”. Op hierdie punt kan u dit indien nodig in die instellings deaktiveer as dit gedurende die dag te onleesbaar is.\nU sal dalk ook hierin belangstel: Die beste programme 2019 – Deel 9\nHier is die vorige dele van die app-kolom:\nDie beste programme 2019 – Deel 9\nDie beste programme 2019 – Deel 8\nDie beste programme 2019 – Deel 7\nDie beste programme 2019 – Deel 5\nWetgewende resolusie: Aanlynplatforms moet betaal vir belastingbedrog


Bejaarde gestamp deur werker in ouetehuis\nElize Devenish (79) se familie het ‘n klag van aanranding by die polisie ingedien nadat Elize deur een van die kombuiswerkers op 22 Mei 2019 by die Ons Tuiste in Engo se sentrum vir bejaardes in Bloemfontein gestamp is. Sy wou glo net ‘n bakkie jogurt na ontbyt geneem het.\nCharl Devenish, Elize sê seun, het dit aan FiND iT bevestig.\nCharl vertel sy ma het hom self na die insident gebel. “Ek was redelik ontsteld en het die tehuis gekontak. Die hoof het gesê hulle sal ondersoek instel en uitvind wat aangaan.”\nMet sy aankoms by die tehuis is die beeldmateriaal dadelik aan hom beskikbaar gestel.\n“Ek het my ma dokter toe geneem en die dokter het vermoed haar hand het seergekry. Sy is toe vir X-strale gestuur. Nadat sy gediagnoseer is met ‘n fraktuur in haar hand is sy dieselfde aand geopereer.”\nSy is tans in ‘n rolstoel.\nVolgens Charl is sy ma, wat al 11 jaar in die ouetehuis is, okei. “Haar lies het ook seergekry van die val, maar daar is gelukkig nie ‘n breuk nie.”\nDie beeldmateriaal, wat wys hoe Elize vir meer as vyf minute op die vloer in pyn lê, het soos ‘n veldbrand op sosiale media versprei.\nOp die beeldmateriaal kan mens sien hoe daar ‘n woordewisseling tussen Elize en die werknemer is. Elize stap na die tafel om die jogurt te vat waarna die werker haar stamp. Elize verloor haar balans en val op die vloer.\n‘n Verpleegkundige, wat tydens die insident in die eetsaal was, ignoreer die insident. Sy het haar wel later, nadat Elize al ‘n geruime tyd op die vloer gelê het, help regop sit.\nBy navraag het die Ons Tuiste aan FiND iT gesê daar sal later vandag (Woensdag) ‘n dissiplinêre verhoor plaasvind. Hulle neem ook verantwoordelikheid vir Elize se mediese kostes.\nElize is na ‘n ander afdeling in die tehuis geskuif waar sy nou 24 uur onder toesig en ‘n kamera is. “Dit is baie sleg wat met my ma gebeur het, maar in die stadium is ek gerus dat sy okei is na die hoofsuster met my gesels het. Tog sal daar altyd ‘n stemmetjie in my kop wees wat my laat wonder of sy okei is.”\nTags: bejaarde, Bloemfontein, ouetehuis\nNext Motorfietsryer vlieg deur lug na botsing


AfriForum herstel 15 990 slaggate teen byna R2,5 miljoen | Maroela Media\nDie burgerregte-organisasie AfriForum het gedurende sy nasionale slaggatmaand in Mei vanjaar bykans 16 000 slaggate teen R2 479 000 landwyd herstel.\nAl AfriForum se takke het aan dié veldtog deelgeneem en meer as 636 ton teer is gebruik om die herstelwerk te voltooi.\nVolgens Marcus Pawson, hoof van plaaslike regering by AfriForum, het die organisasie aanvanklik beplan om 12 000 slaggate teen R2 miljoen te herstel, maar gedurende die verloop van die veldtog gesien dat groter ingryping nodig is.\nPawson sê voorts dat dié veldtog AfriForum se tweeledige strategie, naamlik selfdoen en staatsonafhanklikheid, in gemeenskappe versterk het. “Die strategie behels onder meer dat AfriForum se takke die staat verantwoordelik moet hou om dienste te lewer. Ons takke moet verder sorg dat gemeenskappe selfstandig word deur onder meer selfdoeninisiatiewe. Om dít te bereik, is regsprosesse teen munisipaliteite dikwels nodig.”\nPawson sê dat munisipaliteite dikwels verskillend op aanmanings en regsaksies reageer. “Sommige munisipaliteite het voor die afskop van die projek positief op AfriForum se aanmanings gereageer en slaggate óf self herstel óf hul samewerking aan die organisasie gebied. Regsaksie sal teen munisipaliteite wat AfriForum se aanmanings geïgnoreer het, geneem word en alle uitgawes sal teruggeëis word.”\nMunisipaliteite wat in reaksie op AfriForum se aanmanings slaggate herstel het, het na raming sowat R1,4 miljoen bestee en 5 638 slaggate reggemaak.\n“Ons hoop dat hierdie en soortgelyke veldtogte ŉ positiewe kopskuif by lede van die gemeenskap sal bewerkstellig en tot ŉ verbetering in munisipale dienslewering, asook ŉ verhoging in selfdoenprojekte sal lei,” sê Pawson.\nBaie goeie en mooi gebaar maar kon die geld nie beter spamdeer gewees het in die hof om owerhede te vorseer om hulle werk te doen nie?\nNou sit n hoop mense met grawe in die hand wat inkomste verdien maar nie werk nie en so ondersteun ons die owerhede om goed te lyk.\nWaarvoor betaal ons lisensie geld?……..o-ja vir daai wel en hard verdiende bonus!\nSo, as my wiskunde my nie in die steek laat nie kos dit afriforum gemiddeld R155 per slaggat om dit te herstel. Verbystetend dat die owerhede eerder wag totdat die pronleem so groot word dat dit miljoene kos voordat hulle aandag daaraan skenk.\nDit is veel beter om aandag te skenk aan klein slaggate voordat hulle die ryvlak verwoes.\nAfriforum moet nou net die rekening vir die betrokke Munisipaliteite stuur om sodoende hulle geld terug te kry. Hulle het mos ‘n begroting geky en ek voel dit is niks meer as reg om Afriforum te vergoed vir hul goeie werk nie. Maar nou-ja daardie geld is ook seker lankal gesteel. Kry dan ‘n hofbevel om hulle te verplig om te betaal vir werk wat deur ander gedoen is.\nOns sal ALLES self doen in ons woonbuurt……GEE TERUG MY ERFBETLASTING!! Ek kan nie vir’n diens betaal, en dan die werk self doen nie….Nie een van my kliënte wil my betaal, en dan self doen waarvoor hy my betaal het nie. Hoekom werk dit so met die munisipaliteite?\nHoekom hetAfriforum dit gedoen


dressup | HSRTB\nAloha graad 8\nDie Hoërskool Rustenburg skop hul eerste week van kwartaal 2 by die skool af met iets wat almal al lank na uitsien: SOSIALE WEEK. Die pret het reeds Maandag begin met die tema ‘Aloha – Hawaii’. Leerders kon hulself aantrek asof hulle op ‘n tropiese eiland vakansie hou. Met hulle grasrompies, hare vol blomme en opwindende musiek wat die hele pouse lank gespeel het, was dit ‘n dag om nooit te vergeet nie.\nDISNEY DINSDAG: PRINSESSE, PRINSE EN MONSTERS\nDisney graad 12\nDisney Dinsdag is propvol pret! Disney-karakters het die gange vol gewissel en daar was selfs ‘n Disney-Loop tydens eerste pouse. Die klein vierkant het gewemel van skare leerders wat die Disney-modelle op hul runway ondersteun het. Al die deelnemers was kreatief met hul kostuums en het vol selfvertroue die loopplank betree.\nDané Janse van Rensburg en Justin van Rooyen, twee matriekleerders, was aangewys as die wenners met hul unieke interpretasie. Met Dané as Cruella DeVil en Justin as haar Dalmatian het hulle kop bo water uitgestaan.\nOns het Dané gevra wat haar inspirasie was om soos ‘n Disney-skurk aan te trek. Sy verduidelik: “My Engelse onderwyser, Juffrou Bianca Greyling, het my oorreed om bietjie “evil” te wees en uit die boks te dink. Ek het toe gedink om ‘n bekende “villain” te wees. Justin het besluit om soos my Dalmation aan te trek.”\nHulle uitrustings is gedeeltelik Party in the Box en wat hulle uit hul eie klerekas kon kry. Die kreatiwiteit het definitief gewys. Dané en Justin het albei weggeloop met ‘n sjokolade en ‘n R150 Kafkwadraadbewys!\n– Zelmari Kruger\nDisney graad 8\nDisney graad 10\nDisney graad 11\nLeerders het vir die foto’s hul maskers afgehaal.\nPublished by hsrtb at May 4, 2021\nSOSIALEWEEK SKOP AF\nALOHA-PRET MAANDAG Die Hoërskool Rustenburg skop hul eerste week van kwartaal 2 by die skool af met iets wat almal al lank na uitsien: SOSIALE WEEK. […]


Elke seisoen is jou beste seisoen is Æn volkleur praktiese gids oor hoe om jou tuin heeljaar op sy beste te laat vertoon. Al die noodsaaklike tuintake, vaardighede en tegnieke word saamgevat in een boek. Die seisoen-tot-seisoen benadering van die boek maak dit maklik vir alle tuiniers om die nodige take in die tuin te verrig soos en wanneer dit nodig is. Elke seisoen se tuintake vir eenjariges, meerjariges en bolplante, struike, bome en rankplante, die grasperk, binnenshuise plante en potplante word bespreek. Basiese, maar tog belangrike tuintake en vaardighede, word stap-vir-stap in inligting-kassies bespreek: soos rose snoei, kunsmistoediening, saai van saad en meer. Grondvoorbereiding, water gee en voeding van die tuin is van kardinale belang en word kortliks en op 'n eenvoudige wyse verduidelik sodat enigeen die raad kan volg. 'n Geillustreerde gids tot die algemene peste en siektes en behandeling daarvan. PragfotoÆs van seisoene se ætrefferplanteÆ oor Æn dubbelblad û nie net vir inspirasie nie û ook vir vooraf beplanning vir kleur in die tuin, reg deur die jaar. Æn Algemene tuinplantlys agter in die boek bevat hope inligting, in die vorm van simbole, oor die vereistes en gebruike van die meer as 300 plante vermeld in die boek. Die skoon, lesersvriendelike uitleg en pragtige kleurfotoÆs en illustrasies maak die boek Æn plesier om te lees en te gebruik.\n2014-12-19 Short Description\nElke seisoen is jou beste seisoen is 'n volkleur praktiese gids oor hoe om jou tuin heeljaar op sy beste te laat vertoon. Short Description\nElke seisoen is jou beste seisoen is 'n volkleur praktiese gids oor hoe om jou tuin heeljaar op sy beste te laat vertoon. Full Description\nElke seisoen is jou beste seisoen is Æn volkleur praktiese gids oor hoe om jou tuin heeljaar op sy beste te laat vertoon. Al die noodsaaklike tuintake, vaardighede en tegnieke word saamgevat in een boek. Die seisoen-tot-seisoen benadering van die boek maak dit maklik vir alle tuiniers om die nodige take in die tuin te verrig soos en wanneer dit nodig is. Elke seisoen se tuintake vir eenjariges, meerjariges en bolplante, struike, bome en rankplante, die grasperk, binnenshuise plante en potplante word bespreek. Basiese, maar tog belangrike tuintake en vaardighede, word stap-vir-stap in inligting-kassies bespreek: soos rose snoei, kunsmistoediening, saai van saad en meer. Grondvoorbereiding, water gee en voeding van die tuin is van kardinale belang en word kortliks en op 'n eenvoudige wyse verduidelik sodat enigeen die raad kan volg. 'n Geillustreerde gids tot die algemene peste en siektes en behandeling daarvan. PragfotoÆs van seisoene se ætrefferplanteÆ oor Æn dubbelblad û nie net vir inspirasie nie û ook vir vooraf beplanning vir kleur in die tuin, reg deur die jaar. Æn Algemene tuinplantlys agter in die boek bevat hope inligting, in die vorm van simbole, oor die vereistes en gebruike van die meer as 300 plante vermeld in die boek. Die skoon, lesersvriendelike uitleg en pragtige kleurfotoÆs en illustrasies maak die boek Æn plesier om te lees en te gebruik. Author Biography\nJJ van Rensburg is 'n gerekende tuinboukundige met twintig jaar ervaring in die groen bedryf by Garden World, en is veral bekend vir sy radio- en televisieoptredes en bydraes tot die tuinbou-rubrieke van verskeie tydskrifte. In die Groenvingers-insetsel van die immersgewilde program Brekfis met Derrich Saterdagoggende op RSG gesels JJ tuinsake met Derrich Gardner al vir sewe jaar lank, en beantwoord hy ook luisteraars landswyd se kwelvrae oor tuinprobleme. Baie van die raad en wenke in hierdie boek spruit uit hierdie gewilde radioprogram. Met die boek deel hy sy passie en bewys hy tuinmaak is nie so moeilik en ingewikkeld nie. Hierdie boek is in samewerking met Tinus Oberholzer geskryf. Author Biography


Ma pleit na baba se skokdiagnose\nKlerksdorp Rekord, Klerksdorp - “Ek weet nie hoekom gebeur die goed met ons nie,’’ sug Adelie van Staden oor die foon.\nDie jong ma van Orkney is moedeloos en reik nou uit na die gemeenskap om haar babaseuntjie se lewe te help red. Dihandré is op 4 November 2020 gebore. Hy is twee weke gelede met Craniosynostosis-scaphocephaly gediagnoseer.\n“Toemaar, ek moes dit ook gaan google. Dit beteken sy kopbeen het klaar gefuse, daar is nie meer plek vir sy brein om te groei nie. Ons kan nie langer wag met die operasie nie, hy kan breinskade opdoen of selfs doodgaan,’’ sê Adelie.\nBaba Dihandré is vir Adelie haar reënboogbaba, “omdat hy gebore is na ‘n miskraam’’. “Hy was gesond en het al sy mylpale bereik, maar iets was tog vir my vreemd aan hom. Sy kop was langwerpig, amper soos ‘n football en daar was ‘n rif op sy kop. By Klerksdorp Hospitaal het die susters en dokters gesê dis normaal en sal regkom met tyd. Met sy ses weke ondersoek het die klinieksuster nog gesê ek is verniet bekommerd,’’ sê Adelie.\nDit het haar bly pla en in Februarie het sy ‘n pediater in Potchefstroom besoek. Hy het Dihandré vir ‘n CT Scan gestuur en toe kom die skok diagnose.\n“Wat kan ek maak? Ek bid heeltyd en vra vir genade vir die klein lyfie. Ons kinders is eers van Mei af op die mediese fonds, maar hy het dringend die operasie nodig. Dit kan nie wag tot dan nie.’’\nAdelie vertrou nie die staats mediese sorg nie nadat hulle so lank gesê het daar is niks fout met haar baba nie. Nog ‘n probleem is dat ouers nie by kinders kan bly as hulle by Chris Hani/Baragwanath opgeneem word nie “en ek kan nie my baba net daar aflaai en hoop vir die beste nie’’.\nIntussen dink die familie oortyd aan fondsinsamelingsidees en het Adelie se ma verwoed begin jaffles bak en verkoop. Hulle maak ook armbandjies om te verkoop. Maar dit is ‘n druppel in die emmer van wat nodig is vir die operasie. “Enige bydrae, klein of groot sal help. Asseblief.”\nKyk op Facebook by Dihandré’s Journey with Craniosynostosis-scaphocephaly of skakel Adelie by 072 511 2433.


Jy kan ’n gelukkige toekoms hê! — Wagtoring – AANLYN BIBLIOTEEK\nkl hfst. 1 bl. 6-11\nJy kan ’n gelukkige toekoms hê!\nDIE EWIGE LEWE!\nDIE LEWE IN DIE PARADYS\nDIE LEWE IN DIE HERSTELDE PARADYS\nKENNIS EN JOU TOEKOMS\n’n Aardse paradys is voor die deur\n“Sien julle in die Paradys!”\n1, 2. Wat wil jou Skepper hê moet jy geniet?\n’N HARTLIKE omhelsing deur iemand wat jy liefhet. Heerlike gelag gedurende ’n lekker ete saam met dierbare vriende. Die vreugde wanneer jy jou kinders opgeruimd sien speel. Sulke oomblikke is ligstrale in die lewe. Maar vir baie lyk dit of die lewe die een ernstige probleem na die ander oplewer. As dit met jou die geval is, kan jy moed skep.\n2 Dit is God se wil dat jy blywende geluk onder die beste toestande in ’n wonderlike omgewing geniet. Dit is nie net ’n droom nie, want God bied jou die sleutel tot so ’n gelukkige toekoms. Daardie sleutel is kennis.\n3. Watter kennis is die sleutel tot geluk, en waarom kan ons daarvan seker wees dat God daardie kennis kan voorsien?\n3 Ons praat van ’n spesiale soort kennis wat baie groter is as menslike wysheid. Dit is “die kennis van God” (Spreuke 2:5). ’n Bybelskrywer het byna 2 000 jaar gelede gesê: “Elke huis word natuurlik deur iemand gebou, maar hy wat alles gebou het, is God” (Hebreërs 3:4). Dink net watter kennis moet die Maker van alles tog nie hê nie! Die Bybel sê dat God al die sterre tel en name gee. Wat ’n verstommende gedagte, aangesien daar honderdmiljarde sterre in net ons melkweg is, en sterrekundiges sê dat daar ongeveer honderdmiljard ander melkweë is! (Psalm 147:4). God weet ook alles van ons; wie anders kan dus beter antwoorde op die lewe se belangrike vrae verstrek?—Matteus 10:30.\n4. Waarom kan ons verwag dat God ons van instruksies sal voorsien om vir ons leiding te gee, en watter boek voorsien in hierdie behoefte?\n4 Stel jou twee mans voor wat hulle motors probeer herstel. Die een man gooi sy gereedskap in frustrasie neer. Die ander stel die probleem ewe kalm reg, draai die aansitsleutel en glimlag wanneer die enjin vat en glad loop. Dit sal nie vir jou moeilik wees om te raai watter een van die twee ’n instruksieboek van die vervaardiger gehad het nie. Maak dit nie sin dat God instruksies sou voorsien om vir ons leiding in die lewe te gee nie? Soos jy moontlik weet, is dit presies wat die Bybel beweer dit is—’n boek met instruksies en leiding van ons Skepper af, wat bedoel is om die kennis van God oor te dra.—2 Timoteus 3:16.\n5. Hoe waardevol is die kennis wat die Bybel bevat?\n5 Dink net watter skatte van kennis die Bybel moet bevat as daardie bewering waar is! In Spreuke 2:1-5 spoor dit ons aan om wysheid te soek, om daarna te delf soos ons na ’n verborge skat sou delf—nie in die grond van mensedenke nie, maar in God se eie Woord. As ons dáár soek, sal ons “die kennis van God vind”. Aangesien God ons beperkinge en behoeftes verstaan, gee hy ons instruksies wat ons sal help om ’n vreedsame, gelukkige lewe te lei (Psalm 103:14; Jesaja 48:17). Daarbenewens bied die kennis van God ons opwindende goeie nuus.\n6. Watter versekering het Jesus Christus aangaande die kennis van God gegee?\n6 Die welbekende geskiedkundige figuur Jesus Christus het hierdie kenmerk van die kennis van God duidelik beskryf. Hy het gesê: “Dít beteken die ewige lewe, dat hulle kennis inneem van u, die enigste ware God, en van die een wat u uitgestuur het, Jesus Christus” (Johannes 17:3). Dink net—kennis wat tot die ewige lewe lei!\n7. Wat bewys dat dit nie God se voorneme was dat ons moet sterf nie?\n7 Moenie die ewige lewe gou as net ’n droom afmaak nie. Kyk eerder na die manier waarop die menseliggaam gemaak is. Dit is wonderlik ontwerp om te kan proe, hoor, ruik, sien en voel. Daar is soveel dinge op die aarde wat ons sinne streel—heerlike kos, lieflike voëlgesang, welriekende blomme, pragtige natuurskoon, genotvolle vriendskappe! En ons verstommende brein is lank nie net ’n superrekenaar nie, want dit stel ons in staat om al hierdie dinge te waardeer en te geniet. Dink jy ons Skepper wil hê dat ons moet sterf en dit alles moet verloor? Sou dit nie redeliker wees om tot die slotsom te kom dat hy wil hê dat ons ’n gelukkige lewe moet lei en die lewe vir ewig moet geniet nie? Wel, dit is wat die kennis van God vir jou kan beteken.\n8. Wat sê die Bybel oor die toekoms van die mensdom?\n8 Wat die Bybel oor die toekoms van die aarde en die mensdom sê, kan in een uitdrukking opgesom word—die Paradys! Jesus Christus het daarvan gepraat toe hy vir ’n sterwende man gesê het: “Jy sal saam met my in die Paradys wees” (Lukas 23:43). Die vermelding van die Paradys het daardie man ongetwyfeld aan die gelukkige lewe van ons eerste ouers, Adam en Eva, laat dink. Toe God hulle geskep het, was hulle volmaak en het hulle in ’n tuinagtige park gelewe wat die Skepper ontwerp en aangelê het. Dit is gepas die tuin van Eden genoem, ’n naam wat op genot dui.\n9. Hoe was die lewe in die oorspronklike Paradys?\n9 Hoe aangenaam was daardie tuin tog! Dit was ’n ware paradys. Party van die pragtige bome daar het heerlike vrugte gedra. Terwyl Adam en Eva hulle gebied verken het, van die soet water gedrink en vrugte van die bome daar gepluk het, was daar geen rede vir hulle om beangs of bevrees te wees nie. Selfs die diere het geen gevaar ingehou nie, want God het die man en sy vrou liefdevolle heerskappy oor hulle almal gegee. Boonop het die eerste mensepaar blakende gesondheid geniet. Solank hulle aan God gehoor–saam gebly het, het daar ’n ewige, gelukkige toekoms vir hulle voorgelê. Hulle is die bevredigende werk gegee om na hulle wonderlike Paradystuiste om te sien. Verder het God vir Adam en Eva die opdrag gegee om ‘die aarde te vul en te onderwerp’. Hulle en hulle nakomelinge moes die Paradys uitbrei totdat ons hele planeet ’n pragtige en genotvolle plek geword het.—Genesis 1:28.\n10. Wat het Jesus in gedagte gehad toe hy van die Paradys gepraat het?\n10 Maar toe Jesus die Paradys gemeld het, het hy nie ’n sterwende man gevra om aan die verre verlede te dink nie. Nee, Jesus het van die toekoms gepraat! Hy het geweet dat ons hele aardse tuiste ’n paradys sal word. God sal sodoende sy oorspronklike voorneme met die mensdom en ons aarde verwesenlik (Jesaja 55:10, 11). Ja, die Paradys sal herstel word! En hoe sal dit daar wees? Laat God se Woord, die Heilige Bybel, antwoord.\n11. Wat sal in die herstelde Paradys van siekte, veroudering en die dood word?\n11 Siekte, veroudering en die dood sal nie meer bestaan nie. “Dan sal die oë van die blindes geopen en die ore van die dowes ontsluit word. Dan sal die lamme spring soos ’n takbok, en die tong van die stomme sal jubel” (Jesaja 35:5, 6). “God self sal by [die mense] wees. En hy sal elke traan van hulle oë afvee, en die dood sal daar nie meer wees nie, en ook verdriet en geskreeu en pyn sal daar nie meer wees nie. Die vorige dinge het verbygegaan.”—Openbaring 21:3, 4.\n12. Waarom kan ons daarvan seker wees dat daar geen misdaad, geweld en goddeloosheid in die toekomstige Paradys sal wees nie?\n12 Misdaad, geweld en goddeloosheid sal vir ewig uit die weg geruim wees. “Die kwaaddoeners sal uitgeroei word . . . Nog ’n klein rukkie en die goddelose sal daar nie wees nie . . . Hy sal daar nie wees nie. Die ootmoediges daarenteen sal die aarde besit” (Psalm 37:9-11). “Die goddelose sal uit die land uitgeroei, en die ontroues sal daaruit weggeruk word.”—Spreuke 2:22.\n13. Hoe sal God vrede bewerkstellig?\n13 Vrede sal oor die hele aarde heers. ‘God laat die oorloë ophou tot by die einde van die aarde, hy verbreek die boog en slaan die spies stukkend’ (Psalm 46:10). “Die regverdige [sal] bloei en volheid van vrede, totdat die maan nie meer is nie.”—Psalm 72:7.\n14, 15. Wat sê die Bybel oor behuising, werk en voedsel in die herstelde Paradys?\n14 Daar sal geen behuisingstekort wees nie en werk sal bevredigend wees. “Hulle sal huise bou en bewoon . . . Hulle sal nie bou dat ’n ander dit bewoon nie; hulle sal nie plant dat ’n ander dit eet nie; want die dae van my volk sal wees soos die dae van die bome, en my uitverkorenes sal die werk van hulle hande self geniet. Hulle sal hul nie tevergeefs vermoei of baar vir skielike ondergang nie.”—Jesaja 65:21-23.\n15 Daar sal ’n oorvloed van gesonde voedsel wees. “Mag daar volheid van koring wees in die land, op die top van die berge” (Psalm 72:16). “Die aarde het sy opbrings gelewer; God, onse God, sal ons seën.”—Psalm 67:7.\n16. Waarom sal die lewe in die Paradys ’n genot wees?\n16 Die ewige lewe op ’n paradysaarde sal ’n genot wees. “Die regverdiges sal die aarde besit en vir ewig daarop woon” (Psalm 37:29). “Die woestyn en die dor land sal bly wees, en die wildernis sal juig en bloei soos ’n narsing.”—Jesaja 35:1.\n17. (a) Wat moet jy doen as die lewe in die Paradys vir jou aanloklik is? (b) Hoe weet ons dat God groot veranderinge op die aarde gaan aanbring?\n17 As die lewe in die Paradys vir jou aanloklik is, moet jy nie dat enigiets jou keer om die kennis van God te verkry nie. Hy het die mensdom lief en sal die nodige veranderinge aanbring om die aarde ’n paradys te maak. As jy die mag gehad het om ’n einde te maak aan die ellende en onreg–verdigheid wat so algemeen in die wêreld is, sou jy dit immers gedoen het, nie waar nie? Moet ons dan verwag dat God dit nie sal doen nie? Die Bybel gee in werklikheid ’n duidelike beskrywing van ’n tyd wanneer God hierdie stelsel wat so vol tweedrag is uit die weg sal ruim en dit deur ’n volmaakte, regverdige heerskappy sal vervang (Daniël 2:44). Maar die Bybel vertel ons nie net van al hierdie dinge nie. Dit toon vir ons hoe ons tot in God se beloofde nuwe wêreld behoue kan bly.—2 Petrus 3:13; 1 Johannes 2:17.\n18. Wat kan die kennis van God nou vir jou doen?\n18 Die kennis van God kan ook nou vir jou baie doen. Die lewe se diepste en mees verontrustende vrae word in die Bybel beantwoord. As jy die leiding daarin aanvaar, sal dit jou help om ’n vriendskap met God op te bou. Wat ’n grootse voorreg! En dit sal jou in staat stel om die vrede te geniet wat slegs God kan gee (Romeine 15:13, 33). Wanneer jy hierdie lewensbelangrike kennis begin inneem, onderneem jy die belangrikste en lonendste taak van jou lewe. Jy sal nooit spyt wees dat jy die kennis van God verkry het wat tot die ewige lewe lei nie.\n19. Watter vraag sal ons in die volgende hoofstuk bespreek?\n19 Ons het na die Bybel verwys as die boek wat die kennis van God bevat. Maar hoe weet ons dat dit nie ’n boek met menslike wysheid is nie, maar iets baie groters? Ons sal hierdie vraag in die volgende hoofstuk bespreek.\nWaarom kan die kennis van God vir jou tot ewige geluk lei?\nHoe sal die lewe in die komende aardse Paradys wees?\nWaarom sal jy daarby baat vind as jy nou die kennis van God inneem?


Betaalmeester kan help met morele dilemma oor belasting in vervalle Naledi-munisipaliteit - Sakeliga\nMet gereelde water- en kragonderbrekings weens gebrek aan onderhoud van infrastruktuur en finansiële verval by die munisipaliteit, en slaggate wat besighede verhoed om produkte en dienste te vervoer – om net ‘n paar probleme te noem – sal besighede nie meer vir lank ‘n tuiste onder die Naledi-munisipaliteit in Noord-Wes kan vind nie. Die uittog van besighede uit hierdie area sal teen die huidige pas verskeie nadelige gevolge vir die sosiale en ekonomiese orde inhou. Pogings om die munisipaliteit te “red” sal waarskynlik nie suksesvol wees nie, aangesien die verval so diepliggend is en die skuldkrisis so groot is dat dit nie meer omgekeer kan word nie.\nDit is derhalwe tyd vir blywende oplossings om besighede en die gemeenskap in die area te verskans teen die munisipale verval.\nDie Naledi-munisipaliteit het teen Januarie, 2020 ‘n uitstaande debiteurerekening van R423-miljoen gehad, en beskik nie oor die vermoë om skuld in te vorder nie. ‘n Kultuur van korrupsie by dié munisipaliteit blyk uit bykans R1-biljoen wat afgestaan is aan vermorste, onreëlmatige of andersins korrupte transaksies tussen 2014 en 2020. Miljoene rande vir Eskom, water, riool en ander infrastruktuur word elke maand straffeloos wanbestuur en verdwyn, ten koste van besighede wat daar ‘n bestaan wil voer.\nIn ‘n beëdigde verklaring vir Sakeliga se betaalmeester-saak tans voor die hof in Noord-Wes, skryf sakeman en inwoner in Naledi, Matthys Pretorius, dat hy al meer as 25 jaar in die dorp woon, en dat dit oor die laaste 12 jaar toenemend uitdagend geword het om sake in die dorp te bedryf weens verval van munisipale dienste.\n“Dit is nie meer aanneemlik om in Vryburg te woon nie, weens die gereelde onderbreking van water- en kragtoevoer in die dorp, tesame met ‘n groeiende hoeveelheid slaggate en probleme met vullisverwydering en sanitasie.”\nPretorius oorweeg dit nou om sy besigheid na elders te verskuif, met die oog op ‘n meer sekere toekoms.\nTen spyte daarvan dat die munisipaliteit ‘n voorafbetaalkragstelsel geïmplementeer het, is betalende gebruikers se elektrisiteitstoevoer gereeld oor die laaste paar afgeskakel weens die munisipaliteit se gebrek aan betalings aan Eskom. In ‘n saak waarin Sakeliga onlangs betrokke was, die Resilient-saak, is bevind dat Eskom nie sonder meer betalende eindgebruikers se elektrisiteit mag afskakel weens ‘n wanbetalingsdispuut met ‘n munisipaliteit nie. Hierdie nuwe regspresedent strek tot voordeel van sakelui soos Pretorius, maar dit is net ‘n tydelike stap.\nMet die oog op ‘n blywende, maar gedeeltelike, oplossing om te verhoed dat korrupsie en onbevoegdheid by munisipaliteite in Noord-Wes in die pad van dienslewering staan, het Sakeliga vanjaar ‘n sogenaamde betaalmeester-hofsaak in Noord-Wes geloods. Die doel hiermee is om ‘n spesiale betaalmeester deur die hof te laat aanstel, om sekere finansiële aangeleenthede namens munisipaliteite in Noord-Wes te administreer – sodat skuldeisers wat kritiese dienste lewer betyds en genoegsaam betaal kan word.\nDeur bloot verskaffers betyds te betaal in stede daarvan om invorderings vir kritieke dienslewering te vermors, te steel of aan ‘n reuse lone-rekening te bestee, kan ‘n betaalmeester verhoed dat besighede en inwoners vir dae aaneen sonder water en elektrisiteit sit. Inwoners van Vryburg in Naledi kan byvoorbeeld getuig van wateronderbrekings wat tot ‘n week aaneen kan duur, en sal ongetwyfeld baat vind by ‘n strategie wat verseker dat die regte verskaffers op die regte tyd betaal word.\n‘n Betaalmeester-strategie is ook behulpsaam in die sin dat inwoners in munisipaliteite soos Naledi, wat reeds worstel met ‘n morele dilemma oor belasting omdat hulle aanhou betaal maar geen dienslewering ontvang nie, beter waarde vir geld sal kan ontvang.\nDie betaalmeester-saak sal nie vervalle munisipaliteite soos Naledi in die langtermyn red nie. Dit is egter ‘n belangrike stap om tydelik orde te herstel, sodat besighede en sakekamers daar weer hoofsaaklik op waarde-skepping eerder as diensleweringsprobleme kan fokus.


PE Hoogland – Leef\nIemand het eenkeer gesê: “Getuig te alle tye, en slegs as dit nodig is, gebruik woorde.” Ons glo dat die Here ons roep om deur liefde, geregtigheid, vrede en vreugde ons geloof te leef. Elkeen word uitgenooi om hierdie roeping uit te leef, waar ons ookal daagliks leef en beweeg. Dit behels nie net ons gewone lewens tuis, by die werk en tussen vriende nie, maar ook ons betrokkenheid by gelowiges wat deur PE Hoogland gestuur en ondersteun word. Ons ondersteun die volgende persone en organisasies in hul getuieniswerk.\nVerander lewens oor grense heen\nRaak betrokke by ons korttermyn uitreike via Veritas College International in Egipte. Ons ondersteuning aan hulle is direk verantwoordelik vir die plant van kerke in geslote Moslemlande. Veritas verskaf leier- en dissipelskapopleiding wat gelowiges toerus om die Bybel reg te interpreteer en nuwe kerke te vestig. Lees meer oor Veritas se unieke wêreldwye benadering by www.veritascollege.org\nHoogland ondersteun twee sendelinge: Martin de Lange (OM) en Alistair Jolley. Lees meer oor hulle bedieninge hieronder. Vind hier meer inligting oor ons Geloofsgelofte-offerprojek en hoe jy hierdie sendelinge kan ondersteun.\nAlistair Jolley – SIM (Serving in Mission)\nOns ondersteun Alistair Jolley as SIM-sendeling wat onder plaaslike Moslems werk. Hy het ‘n ongelooflike liefde vir die Moslems wat duidelik sigbaar is in sy bediening. Alistair is vir jare deel van die PE Hoogland-familie. Lees meer oor SIM se aktiwiteite by www.sim.org.za\nMartin de Lange – OM (Operation Mobilisation)\nPE Hoogland ondersteun Martin en Petro de Lange wat as sendelinge met groot vrug onder die Turke werk in Frankryk. Frankryk het ‘n Turkse gemeenskap van sowat 800 000 mense. Lees meer oor OM se aktiwiteite wêreldwyd by www.om.org\nEluthandweni Support and Information Centre\nPE Hoogland maak ‘n tasbare verskil in die lewens van mense in nood in die Motherwell omgewing buite Port Elizabeth. Tuisversorgers word by die Eluthandweni sentrum opgelei om siek mense in die gemeenskap te versorg. Ons ondersteun die sentrum via the Nightingale Trust. Lees meer oor hierdie projek by www.nightingaletrust.org.za\nPE Hoogland huisves een van twee Chinese gemeentes in ons stad. Hulle kom op Sondagmiddae in ons saal bymekaar. Pastoor Benjamin To, ‘n sendeling uit China, is die leraar wat ook nou ‘n gemeente in Uitenhage geplant het.


Ma sterf ná sy baba se lewe bó chemoterapie kies | Maroela Media\nHoe groot was Ramaphosa-faktor in die verkiesing?\nMa sterf ná sy baba se lewe bó chemoterapie kies\nNick en Carrie DeKlyen (Foto: Michelle Werkema via AP)\nDie vrou van Michigan in die VSA wat opslae in die media gemaak het nadat sy chemoterapie-behandeling geweier het sodat haar ongebore baba kon leef, is Saterdag oorlede.\nNick DeKlyen het Saterdag aan The Associated Press gesê sy vrou, Carrie DeKlyen, was omring deur familie enkele oomblikke voor sy gesterf het.\nHaar laaste woorde was glo: “Ek sal jou in die hemel sien.”\nCarrie is vroeër vanjaar met breinkanker gediagnoseer, maar het chemoterapie-behandeling geweier omdat dit sou beteken dat sy haar swangerskap moes laat beëindig.\nHaar dogtertjie, Life Lynn, is vandeesweek vroeggebore, maar haar lewe is volgens dokters nie in gevaar nie. Carrie se gesondheid het drasties agteruitgegaan nadat haar voedings- en asemhalingsbuise vandeesweek tydens ŉ operasie verwyder is, twee dae ná die geboorte van haar dogtertjie.\nDie egpaar het vyf ander kinders.\nKlein Life Lynn (Foto: Michelle Werkema via AP)\nDodetal styg drasties ná Mexiko-aardbewing\nMexiko-aardbewing: Waar en wolhaar\nDit is ‘n verhaal van ware moederliefde. Ek sal ook my lewe vir my kinders gee. RIV dapper mamma.\njohnny_walker · 2 jaar gelede\nloop die trane nou oop , wel sy is reg , hulle sal haar in die hemel sien , n voorbeeld vir sekere ander vroue\nVirseker. So ongelooflik hartseer ek het nie eers woorde nie.Lorien · 2 jaar gelede\nVirseker. So ongelooflik hartseer ek het nie eers woorde nie :(\nLukie Carelsen · 2 jaar gelede\nEk is ook woordeloos. Wat ‘n vrou! Gelukkig lewe die baba en die ma is in die hemel. Baie hartseer storie maar is tog so inpirerend. Laat my dink aan die fliek “Sophie’s choice”. Dis ‘n ware verhaal wat gedurende tweede wereld oorlog afspeel waar ‘n ma gedwing was deur ‘n Nazi om te kies tussen haar twee kinders watter kind sy gaan hou en watter een konsentrasiekamp toe is.\nCatherine · 2 jaar gelede\nWhat an unbelievable sacrifice\nN ware vrou en moeder. Ja vrou, jy sit nou waarlik by die voete van God en hulle sal jou eendag daar sien. Shalom\nWat n onbeskryflike liefde!\nSo jammer ons kinders kry eers begrip hiervan wanneer ons nie meer daar is nie.\nEk stem nie saam met almal se menings nie. Het my sister verloor op 29 en haar dogtertjie moes groot word met ‘n stiefma. Dis nooit dieselfde as jou eie ma nie en dit het ‘n baie groot invloed op die kind se hele lewe gehad. Sy is vandag 40 en die gemis sal altyd daar wees. Hierdie ma het met haar besluit haar ander kinders die voorreg ontneem om met ‘n eie ma groot te word en ek dink dit was selfsugtig.\nAffirmatief · 2 jaar gelede\nDale · 2 jaar gelede\nEk het aan dieselfde gedink. Sy het glad nie aan haar ander kinders gedink nie.\nAnonien · 2 jaar gelede\nEn as sy ‘n aborsie gekies het, sodat sy behandeling kan kry en (hopelik!) gesond kan word, het iemand anders dalk OOK gesê sy is selfsugtig.\nWat jy sê is in ñ mate so Joann. Ek weet nie wat die omstandighede rondom jou sussie se dood was nie, en ek is opreg jammer dat sy oorlede is.\nKom ons dink egter aan die mamma. Sy sou waarskynlik in en uit die hospitaal gewees het weens chemoterapie, baie pyn gehad het en nie werklik betrokke kon wees by haar kinders nie. Sy het ook tussen twee vure gestaan. Moes sy haar ongebore kind opgee? Ek is seker sy sou nie tussen een van haar kinders gekies het nie. Sy sou eerder hulle lewens spaar, want hulle het nog hulle hele lewens voor hulle.\nBreinkanker is ñ baie agressiewe kanker. Daarvan kan ek jou verseker.\n$ · 2 jaar gelede\nSelfs al sou sy gekies het om chemoterapie te ontvang, is dit nie gewaarborg dat sy self haar ander kinders sou kon grootmaak nie. Baie mense sterf steeds selfs al ontvang hulle chemoterapie-behandeling.\njy wen in elk geval nie teen kanker nie , maak nie saak wat die dokter jou vertel nie , so in die lang duur sou die kinders in elk geval hulle ma verloor het , tweedens is nie alle stiefma’s so sleg soos jy voorgee nie\nHi daar. Ek verstaan wat jy se, maar dalk sou sy nie die breinkanker oorleef het nie en dus het sy die lewe van haar ongebore kind gekies. Breinkanker kan gewoonlik nie “gecure” word nie. R.i.v mamma.\nO vader, die mensdom verstom my! As jy jou lewe opoffer om iemand anders te beskerm, is jy selfsugtig? Dink julle dit was ‘n maklike besluit vir die mamma? Chemo is nie een of ander wonderkuur met ‘n 100% suksessyfer nie. Kanse is groter dat sy haar baba sou opgee, en dan nog sou sterf, chemo-behandeling en al, as wat sy sou oorleef het. Wat sou die ma (en kinders) se lewenskwaliteit gewees het as sy dalk nog ‘n ekstra paar maande bygekry het? Chemo, chemo, dalk operasie op operasie? En om in remissie te wees, beteken nie jy is kankervry nie, jou telling is net te laag om deur ‘n toetsie opgetel te word – net soos met ‘n swangerskaptoets waar die hormoonkonsentrasie (hCG) hoog genoeg moet wees om ‘n positiewe resultaat te verkry. Respek vir die mamma!\nGoeie genugtig @ Joann · 2 jaar gelede\nOh my word, ek respekteer jou mening, maar jy moet ook die ma se keuse ook respekteer. Hoe weet ander wat was die omstandighede rondom jou suster se dood? WIE is enigeen om daardie besluit wat sy gemaak het te kritiseer of haar te veroordeel? Ek is verstom dat mense dink hulle het die reg om vir ander mense oor hulle eie lewens te besluit. Daar was GEEN waarborg dat die chemoterapie die mamma sou laat leef nie. Sy het ‘n keuse gemaak, en dit was haar keuse om te maak. Baie kinders raak groot met stiefmammas, goed of sleg, dit sal baie beter met die wereld gaan as ander mense ander se REG respekteer om hulle eie keuse oor hulle eie lewens te maak. Baie keer gaan ‘n ma dood met die geboorte van ‘n kind en die kind raak ook by ‘n stiefma groot .. genade tog .. ek dink nie dit was maklik vir haar nie. Ons het darem gemaklik geword om agteroor te sit en ander te kritiseer vir lewensbesluite waaroor JY nie die reg het om te oordeel nie.\nYou are an extremely nasty POS, Joann!\nAshley · 2 jaar gelede\nStem saam, die ander kinders weet wie en wat hul gaan mis!\nNicolette · 2 jaar gelede\nEk stem saam, gaan die ander vyf sal voel sy het hul nie gekies nie. Elke ou vir homself.\nSophie’s Choice deur William Styron was fiksie\nDankie Andre vir die regstelling. Ek het inderdaad geglo dis ‘n ware verhaal waar die vrou ( Meryl Dtreep) moes kies tussen haar twee kinders. Baie tragiese storie. Baie trane gestort.\nEk stem nogal met jou saam Joann.\nHoe durf enige iemand hier die ma se keuse veroordeel? Wow!\nStem saam Madels, tot enige een hier nie self ‘n myl in haar skoene geloop het nie kan niemand van ons se haar besluit was reg of verkeerd. Ek glo sy het besluit wat sy gedink het die beste was in die omstandighede waarom sy haar bevind het. Dit kon nie n maklike besluit gewees het nie.\nDit is erg dapper. Lewe of dood, behandeling of geen behandeling. Met mamma grootword of sonder mamma grootword. Ons elkeen se paadjie is lank reeds vir ons uitgesit. Wie is ons om te oordeel. Niemand spring die dood vry nie. Ons almal loop dieselfde paadjie. Ek dink sy het net ‘let go’ en Let GOD. Ek sou opkyk na haar en sê WOW, jy is ‘n mamma 1000\nYolanda · 2 jaar gelede\nDie oomblik toe daardie lyfie in haar maag verwek is was daar lewe… Op 4 weke is daar al ‘n duidelike hartkloppie… Gegewe die mamma het nooit die kleintjie vasgehou, gekoester of gesien grootword nie, maar tel haar nogsteeds as een van haar kinders… Vir my is dit net so goed jy stel voor sy offer een van haar reeds gebore kinder op in ruil vir haar om aan te hou lewe (en dan het sy nie eens ‘n waarborg dat sy wel die Groot K sou oorwin nie)… Ek dink dit was ‘n baie onselfsugte mamma liefde daad om te doen en ek bid dat haar dogtertjie sal grootword met die wete dat haar mamma haar eie lewe opgeoffer het vir haar om te kan leef… Haar mamma sal deur haar voortleef in almal se harte!\nHenrico · 2 jaar gelede\nHerstel is nie gewaarborg nie…..Breinkanker se genesing is laag….sy het die regte ding gedoen\nAg foeitog, dit moes seker een van die moeilikste besluite in haar lewe gewees het, tog het sy ‘n ander lewe bo hare gekies. Brawe vrou. RIV, met die wete dat jou man en familie goed na die ou babatjie salkyk, so jammer jy kon nooit self die vreugde ervaar nie.\nhettie · 2 jaar gelede\nOm 6 kinders te he…………………………… wow hulle het seker hope geld gehad en hopelik kan haar man ‘n goeie “nanny” kry om al hierdie kinders groot te maak.\nLion · 2 jaar gelede\n‘N baie goeie daad wat die mamma verrig het.\nJoann bewaar jou hart dis al wat tel in die lewe. En wees lief vir jou mede mens!\nPetra Brummer · 2 jaar gelede\nWees stil en weet dat Hy God is! Ek glo die besluit was nie ligtelik geneem nie.\nBid liewer vir die familie en kinders en vriende in hierdie tyd van hartseer met die verlies van ‘n geliefde maar ook ‘n wins van ‘n nuwe lewetjie!\nA van L · 2 jaar gelede\nDis nie so uniek nie. Jare gelede in die 1970’s het ‘n tannie wat ek geken en saam met wie se kinders ek grootgeword het in Tsumber Namibia dieselfde gedoen. Die ergste van alles was dat hulle op ‘n plaas naby ide grens met Ovamboland gebly het en daagliks aan die terrosite gevaar ook blootgestel was. Die kind is deur haar oudste dogter aangeneem en grootgemaak.


An-Alleentjie / Elsabe Steenberg – Kakkerlak Boekhandelaars\nAn-Alleentjie / Elsabe Steenberg\nHome / Jeugboeke / An-Alleentjie / Elsabe Steenberg\nIn An-Alleentjie is Ana se pa in die Angolese oorlog dood en kort daarna sterf haar ma ook. Herman se ouboet is weg vir sy militêre opleiding en hy sukkel om aan te pas in sy nuwe standerd en by sy nuwe onderwyseres. Ten spyte van sy eie probleme probeer hy om Ana se vriendskap te wen en haar weer te laat lag.\nSKU: JEUG.CDON.017 Category: Jeugboeke\nTweede druk 1987\nSagteband met stempel en ou sakkie wat aan agterste binneblad vasgeplak is. Skoolstempels voor- en agterin boek boek nog skoon en netjies\nOmslagontwerp: Gunter Schulz


Banting en eiers en alkohol. – toortsie.com\nBanting en eiers en alkohol.\nJanuarie 11, 2017 Januarie 11, 2017 ~ Toortsie\nBanting is vir my ‘n leefstyl, lankal nie meer ‘n dieet nie. Ek wil dit baie graag vir die res van my lewe doen en daarom is dit vir my baie belangrik dat dit uitvoerbaar is en dat ek dit na die beste van my vermoë doen.\nEk probeer my bes om dit 100% uit te voer, tog gebeur lewe en mag dit soms gebeur dat ek nie heeltemal volgens die reëls optree nie.\nDis dan ook een van die redes waarom ek gespanne maak as mense sommer net vir die uitdaging of lekker daarvan, die reëls nóg stywer probeer maak. Wilskrag is net só sterk, daarom voel ek dat jy niks bewys deur dit moeiliker te maak, net om op die ou end van die wa af te val nie.\nOor eiers. Ek lees nou die dag op een van die Banting Facebook Pages dat ‘n mens nie gekookte eiers mag eet nie, dan is die vet/proteïenverhouding kwansuis nie reg nie. WIE DINK SULKE BOG UIT?\nDie ou geveg oor eiers het gegaan oor eiergeel wat te veel cholesterol bevat. Daarom het soveel diëte voorgeskryf dat ‘n mens net die eierwitte moes eet. Genade! Ek het dit nooit eers probeer nie. Daar was ook die reël dat mens slegs 3 eiers per week mag eet.\nEiers het genoeg vet in. Dis een van die goedkoopste en wonderlikste proteïene en dit maak nie saak in watter vorm jy dit eet nie. Dis goed vir jou. Dit het ‘n goeie vetinhoud. Gebak in botter, roereier, omelet, in ‘n gereg. Eiers is altyd reg en by Banting mag jy elke dag soveel eiers eet soos wat jy benodig.\nOor alkohol. Mense vra my soms of hul ‘n drankie mag drink. Hier gee ek regtig my eie mening, en dis nie wetenskaplike inligting nie.\nProf Noakes sê dat alkohol ‘n gifstof is en omdat ons probeer om gifstowwe uit te sny, is dit beter om nie alkohol te gebruik nie. Banting is egter nie ‘n strafkamp nie en hy gee die persoon die vrye keuse om te besluit of hy alkohol wil gebruik of nie.\nEkself het omtrent elke aand ‘n glas rooiwyn of ander alkohol gedrink. Op ‘n stadium het my gewig totaal gestagneer. Een van die veranderinge wat ek toe gemaak het, was om slegs een of twee keer per week ‘n bietjie alkohol te geniet.\nSo my opinie is dat ‘n mens tog na jou alkoholinname sal moet kyk en dit selfs sal moet verminder indien nodig. Ek dink nie ons kan suip soos ‘n vis en verwag om maer te word nie, of hoe? Té veel alkohol is in elk geval ook nie goed vir ons nie.\nDie rooi lys sal ook geraadpleeg moet word. Ek dink beslis bier is uit, sy suikerinhoud is net te hoog. En al daai ‘botteltjies’. Alkohol sal beslis oordeelkundig gebruik moet word. Tim beveel aan, droë wyn. Wees versigtig vir die soetes! Dink voor jy drink!\nAs ons gewig wil verloor, of gesonder wil leef, moet ons ongelukkig aanpassings maak. Die ou manier het mos nie vir ons gewerk nie, of hoe?\nPosted in Kosdinge, Verslanking\tAlkohol by BantingHoeveel eiers mag mens eet?Mag mens alkohol gebruik by LCHF?\n‹ PreviousDie inpak begin\nNext ›Eternamenta Blog Awards\n3 thoughts on “Banting en eiers en alkohol.”\nJanuarie 11, 2017 om 1:42 nm\nJanuarie 12, 2017 om 11:16 vm\njy lyk natuurlik deesdae pragtig en jonk, so dit werrk verseker!\nJanuarie 12, 2017 om 11:23 vm\nDankie ou Seegogga. Lekker gekuier by jou gister.